
Zeven Provincién 
ta sigui intercepta 
transportadornan 
di droga 

Como 1800 kilo di cocaina a keda confisca 


ZR. ZEVEN Proviencién ta sigui cosecha 
exito dor di intercepta barconan cu ta dedica 
na transporta droga. Asina p.e. diasabra 
ultimo a intercepta un barco cu ta nabega 
bao di bandera Hondureño, cu un cantidad 
considerable di droga. 

E logro aki ta den estrecho cooperacion cu 
autoridad Mericano y tambe di Marina Real 
Hulandes, cu a culmina den persecucion. 
Ultimo dianan a mantene e barco aki den bista, 
ora cu e tabata ancra den awanan teritorial di 
Aruba y tabata diabierne ultimo Guardacosta 
a constata cierto movecionnan dudoso y asina 
a dicidi di pone un cutter, Jaguar cu a sali for 
di Corsou pa duna e coleganan na Aruba e 
asistencia desea. 

Tambe a zet-in avion pa monitorea henter e 
operacion andando di Oceanic I, cu diabierne 
atardi a dicidi di lanta anker. 

Tur esaki, despues un boto a bin na su long-side 
procedente di Venezuela. Asina Guardacosta 
a dicidi di persigui e barco aki, pa sigui mira 
cu movecionnan pa wak kico su carga e tin 
abordo. 

Como cu e barco aki a sali for di awanan 


teritorial di Aruba, a busca tur informacion 
desea pa haci uso di Tratado di San Jose y asina 
a aborda Oceanic I, unda a haya un cargamento 
grandi di droga, maske cu nan a trata di benta 
e droga den awa. 

Pero for di aire y hunto cu Jaguar, a filma y 
saca foto di nan operacion. Un dado momento 
mester a hasta basha bala riba nan p’asina pone 
nan para un rato, y asina a calma e situacion. 
Riba dicho barco, Oceanic I a haya sigur un 
1200 kilo di cocaina. 

No a dura mucho, y ayera 
Zr. Zeven Proviencién a 
stop otro transportacion 
di como 600 kg di cocaina. 

Den e di dos intercepcion 
aki, dos boto Venezolano 
a wordo gara net panort di 
e costa di Venezuela. 

E avion di patruya di e 
Kustwacht Caribisch 
Gebied a nota e botonan 
prome. Net prome cu salida 
di solo, e Zeven Provincién 
a sorprende e botonan 


cu nan presencia dor di manda helicopter 
Belgicano den aire. 

Ora e piscadonan sospechoso a realisa cu nan 
a wordo gara, nan a cuminsa tira e paketenan 
den laman. Pero casi tur a wordo recupera dor 
di e tripulacion di Zeven Provincién. 

E ‘American Law Enforcement Detachment’ a 
revisa ambos boto pa contrabando. En total, 
600 kg di cocaina a wordo tuma den beslag. E 
botonan y e piscadornan a wordo rentrega na 
Guardacosta Venezolano. 

Bcmco BBA lo a 
sera su porta 
siman pasa 



APARENTEMENTE e banco conoci aki na Aruba como 
BBA, a dicidi di sera su portanan y cu siman pasa lo a informa 
Banco Central di esaki. Un desaroyo sorprendente, pero 
na mes momento tambe logico mirando publicacionnan 
continuo di prensa Venezolano, relaciona cu envolvimento 
di algun empresario Venezolano cu ta wordo investiga pa 
algun tempo caba cu investigacion relaciona cu labamento 
diplaca y otro puntonan. 

For di algun aña caba e nomber di Castillo Bozo di e banco 
Venezolano Banvalor, ta ser relaciona cu BBA aki na Aruba 
caminda publicacionnan ta mustra cu Bozo lo a dirigi capital 
for di Banvalor p’esun di BBA na Aruba. Manera ta conoci aki 
na Aruba BBA ta conoci como banco di e tata di e actual lider 
di MEP, Evelyn Wever Croes y publicacionnan ta mustra cu 
hasta funcionarionan halto di Banvalor, lo a duna testimonio 
di capital di placa cu a ser manda pa BBA den pasado sin cu 
el a pasa via canalnan normal di control tanto n’e pais Sur 
Americano, como n’e isla di Aruba. 

Prensa Venezolano ya caba a sugeri na varios ocasion 
cu autoridadnan di Aruba mester haci un investigacion 
relaciona cu envolvimento di entre otro Castillo Bozo den e 
banco aki na Aruba y hasta a mustra cu Interpol lo e pone e 
empresario Venezolano aki riba su lista di figuranan busca pa 
husticia. Rumornan insistente den fin di siman tabata mustra 
cu doñonan di BBA aki na Aruba lo a tuma e decision di 
cancela tur actividad di e banco aki cu e intencion di elimina 
esaki por completo loke ta bolbe lanta duda grandi tras di e 
motibo pa cu esaki. 

Tin publicacionnan tambe riba e banco aki caminda ta 
menciona cu e banco BBA a wordo funda cu sosten total di 
e ex lider di MEP den calidad e tempo ey di Prome Minister 
di pais Aruba, esta Nelson Orlando Oduber. 

E actual lider di MEP ta sigui ser menciona di varios di asunto 
den cual su tata ta envolvi, entre otro den e caso di Irus Crius 
y despues p’e sosten cu el a ricibi for di e ex Prome Minister di 
Corsou, Gerrit Schotte, kende e siman aki lo ricibi veredicto 
di Corte relaciona cu caso di investigacion pa labamento di 
placa y otro cargonan hopi serio. 

Pues ta desaroyonan cu no ta mucho alentador p’e lider 
di MEP, kende siman pasa a papia riba gobernante y 
Parlamentarionan cu integridad, mientras cu su persona 
ta circulando den un ambiente cu sigur no t’e ehempel mas 
mihor pa integridad. 

Den dianan benidero lo trata di averigua y confirma si di 
berdad BBA a stop di existi y cu ya no ta brinda servicio mas 
na ningun instancia. 

e instruccion. 

Esaki t’e sistema cu tin y Director di ANSA ta 
satisfecho cu e ta funcionando bon. 

Ta considerando pa continua pa sigui cu e 
sistema cu tin aworaki. 

Mester convence Aviacion Civil tambe p’e 
cambio aki y lo continua cu esaki, pero lo 
consulta cu Aviacion Civil tambe. 

Nilky Kock a splica cu radar ta yuda traha 
mas comfortable y mas sigur. Seguridad di 
pasaheronan ta masha importante, unda un 
radar ta na su lugar, pa aumenta eficiencia den 
maneho di ANSA. Di acuerdo cu Nilky Kock, 
pesey ANSA tin’e halto riba lista di prioridad. 


Decision oficial a cay 


Personal di ANSA 
por usa Ingles y/of 
Spaño como idioma 
pa comunica 


A I N D A 

aña pasa, personal d i 

Tore di Control, kendenan awor ta forma parti 
di e compania nobo, ANSA, tabatin e situacion 
di idioma tambe cu a bira un problema. 

Di acuerdo cu ICAO, e idioma oficial pa usa pa 
tore di control y un piloto tin cu comunica cu 
otro ta Ingles. 

Di acuerdo cu ICAO, e idioma cu ta wordo 
papia entre piloto cu Tore di Control ta Ingles 
y si ta papia Spaño tambe, esaki por trece 


situacionnan di risico. 

Pesey ta tene cuenta cu e reglanan 
di ICAO, segun Nilky Kock, Director di 
ANSA, kende a confirma cu a yega na acuerdo 
caminda a dicidi di usa Ingles como idioma 
primario y Spaño como esun secundario. 
T’asina cu tin piloto Latino cu no sa domina e 
idioma di Ingle, manera mester ta, cu tambe 
por causa riesgo. 


Nilky Kock a splica cu Aruba su personal di 
Tore di Control no ta practica comunicacion 
bi-lengual. Si t’asina cu ora ta sinti cu un piloto 
no ta compronde e instruccion bon na Ingles 
por bay over na idioma di Spaño pa clarifica 

Invitacion na 
miembronan di 
OPPA p f e siguiente 
presentacionnan 


OPPAta invita su miembronan pa asisti 
na 2 presentacion cu lo tuma lugar den 
auditorio di EPI na Sabana Blanco dia 20 
di maart proximo di 10:00 am - 2:00 pm. 

E prome presentacion ta na encargo 
di señor Igor Croes cu ta un Tecnico 
Dental Certifica cu lo duna informacion 
tocante Roncamento y Sleep Apnea 
(slaap apneu) cual ta un fayo den 
halamento di rosea pa 10 seconde of mas 
durante drumimento y con pa remedia 
e problema aki. 


E di dos presentacion ta wordo treci 
dor di señores Azria Palm cu ta un 
National Registered Medical Technician, 
Eromil Bakmeyer cu ta un HBO 
Verpleegkundige, y drs. Cristian Mejia, 
kendenan lo trata e tema di E.H.B.O 

Fecha pa registra pa evento aki ta for di 
9 maart -17 maart 2016 entre 9:00 am 
-12:00 pm. na kantor di OPPA. Carchi 
p’e entrada ta completamente gratis, 
di acuerdo cu Comision di Actividad: 
Cobito Hernandez, Presidente 

Hayazgo grandi di droga a tuma luga den fin di siman 

Minister Arthur Dowers: 
Resultadoncm positivo 
ta prueba cu 
departamentonan 
di husticia ta 
funcionando 
optimal 


LAMENTABLEMENTE Aruba ta creca di teritorianan, 
particularmente Colombia y Venezuela, unda cu hopi 
droga ta wordo trafica, pues tur e departamentonan cu 
tin di haci cu husticia mester ta continuamente alerto. 
Minister di Husticia Arthur Dowers a comenta esaki 
durante di un conferencia di prensa dialuna mainta, 
agregando cu e resultadonan cu ta logrando cada 
bes ta mustra cu e departamentonan ta funcionando 
optimalmente. 



Citizens 

Insurance 


ennia 


4 . 


Guardian Group 


S 

UNITED 

#3 


NEW INDIA 
ASSURANCE 

Un di resultadonan cu e mandatario tabata referiendo 
na dj’e ta e hayazgo di droga den awanan teritorial di 
Aruba, cu a resulta den varios detencion y un cantidad 
grandi di droga confisca pa autoridadnan. 

El a felicita Kustwacht, Ministerio Publico, Cuerpo 
Policial y Aduana cu e trabao haci pa kita e cargamento 
di droga aki for di circulacion den fin di siman pasa. 

“Mi ta sumamente contento cu e resultado aki,” 
Minister Dowers a bisa. 

Resultadonan bon ta bin ora cu pone facilidadnan y 
materialnan disponibel y tur esunnan envolvi ta pone 
cabesnan y esfuersonan hunto pa yega na resultadonan 
sumamente alentador, segun e titular di husticia. 

Minister Dowers a bisa enfaticamente cu a palabra 
entre e departamentonan y instancianan encarga cu 
investigacionnan asina grandi, cu lo duna informacion 
preliminario so y lo duna informacion hopi “global”, 
pues a acorda cu no lo menciona detayenan di e caso 
pa no stroba e investigacion. 

El a haci un apelacion tambe na tur persona envolvi, 
como tambe prensa pa ta atento pa cu speculacionnan, 
y cu ora cu conclui e investigacion lo duna mas 
informacion y detayenan di e caso. 

E mandatario a bisa tambe cu e no lo comenta riba 
cuanto droga a wordo haya, y informacion asina no ta 
cosnan cu ta conoci na momento cu tuma e cargamento 
den beslag, pero ora cu e wordo pisa. 

El a conclui bisando cu Ministerio Publico lo duna mas 
informacion ora cu esaki ta disponibel. 

E siman aki lo por cuminsa aprecia e 
color cu e Faro lo tin di awo en adelante 
cual ta e color original. Despues di 
estudionan profundo realisa riba e 
Faro, Monumentenbureau cual ta e 
expertonan den e area aki por a logra 
yega na e color original, cual ta un color 
ros cla cu e Faro tabatin den añanan 
trinta despues cu e a haya un capa di 
pleister mirando cu prome cu esaki e 
tabata completamente di piedra so. 
Ta spera cu pa mitar di aña 
e proyecto lo ta cla caminda cu e 
Faro lo ta habri pa publico por subi 
atrobe y disfruta di e bista for di riba. 
E proyecto aki ta ser realisa pa Stichting 
Monumentenfonds Aruba logrando 
asina un di e metanan principal di 
e fundacion cual ta pa preserva nos 
pasado pa futuro generacionnan. 
E proyecto aki ta posibel danki 
na Nationaal Restauratie Fonds 
di Hulanda y tambe Aruba Bank. 

Pa por haya mas informacion y 
detallenan di nos proyectonan por like 
nos pagina di Facebook cual ta Stichting 
Monumentenfonds Aruba, y tambe 
Monumentenbureau. 


Ultimo desaroyonan 
di proyecto di 
restauracion 
California 
Lighthouse 


CALIFORNIA Lighthouse, 
e Faro na Westpunt di mas di 
cien aña bieu, ta pasando den un 
restauracion completo cu a inicia na 
luna di september di 2015. Despues cu 
na principio di aña 2015 a haci oficial 
cu e Faro a bira propiedad di Stichting 
Monumentenfonds Aruba e trabounan 
a cuminsa inmediatamente pa asina por 
a yega na e destaho publico. 
ECOARUBA line Development N.V. 
a haya e proyecto y mesora bou di 
guia di Monumentenbureau como 
e lider di e proyecto y IMD Aruba 
como e arkitecto, a cuminsa cu e 
proyecto grandi di restaura un di e 
monumentonan mas bishita di Aruba 
cual ta nos California Lighthouse. 


Pa locual ta trata e proyecto 
en general por bisa cu esaki ta 
canando bon y segun e planning. 
Durante e restauracion a descubri 
detayenan manera p. e. cu e timpaannan 
cual ta e decoracion triangular cu por 
aprecia riba e bentananan di e Faro di 
California tabata forma di un mescla di 
santo, koraalsteen chikito y pidanan di 
panchi di dak. 


Avenida Milo J.Croes # 118 - A 
Tel: 5883948 , Fax: 5883945 , 
Dilanti Flora Market na Dakota, 
E-mail: doorhandle@setarnet.aw 

KOZIJN, MADERA MERANTI, 
MIDINAN 63CM TE CU 93CM 
LARGURA 231.5CM 
PA SOLAMENTE Af 1.129.50 

MAS BARATA BO NO POR HAÑA 







Nos tin hopi paña nobo y bunita 
di size S te cu size 26 
Pasa wak pa bo mes!! 

O tó "Itke'uS Oñ 

facebook 

Johns®n 

notary services 

AUCTION 

ex. 3:268 Civil Code of Aruba 

TUESDAY MARCH 22, 2016 

On Tuesday March 22, 2016, at 11 AM, at the Conference Room of the 
Chamber of Aruba, Irausquin Boulevard 10, Aruba, will be auctioned in 
public: 

1. A residential house locally known as 

KUDAWECHA 63 

standing on a parcel of public land, 884 m2 in size, situated at 
Calabas in Aruba, locally recorded as First Division Section L 
number 3482. The lease rights will expire on May 13, 2052. 

Starting bid: Afl. 183,900.-- 

2. A residential house locally known as 

MON POS z/n 

standing on a parcel of public land, 600 m2 in size, situated at Mon 
Pos in Aruba, locally recorded as third Division Section B number 
641. The lease rights will expire on September 23, 2057. 

Starting bid: Afl. 149,000.-- 

3. A residential house locally known as 

ROOI KOOCHI 18-A 

standing on a parcel of full ownership land, about 608 m2 in size, 
situated at Rooi Koochi in Aruba, locally recorded as Fourth Division 
Section E number 492 with index number D10549. 

Starting bid: Afl. 185,00.00 

4. A residential house locally known as 

BORONCANA 15-B 

standing on a parcel of full ownership land, 600 m2 in size, situated at 
Boroncana in Aruba, locally recorded as Second Division Section D 
number 679. 

Starting bid: Afl. 207.000,-- 

5. A residential house locally known as 

PAPILON 508 

standing on a parcel of full ownership land, 427 m2 in size, situated at 
Papilon in Aruba, as further described in measure document DW 236 
dated May 24,2010. 

Starting bid: Afl. 146.000,-- 


Auction notary: T.R. Johnson LL.M. 



For more information: 


WWW.JOHNSONNOTARY.COM 



Increibel 
con partido 
MEP ta haci 
politikeria cu 
e asunto di nos 
grandinan 

“ORA nos lesa den medionan di comunicacion cu 
partido MEP ta pidi reunion, pasobra nan ta preocupa 
cu nos grandinan nos ta haya cu nan ta hopi hipocrita. 
MEP ta haci politica cu tur cos. Pero ora nan mester 
para y haci nan trabao den Parlamento nan no t’ey of 
nan ta vota contra leynan cu ta wordo trata pa asina 
salvaguardia e cuido di nos grandinan”, segun Clarisca 
Velasquez. 

“Ora Parlamento a trata e ley pa sigura cuido di nos 
grandinan e partido MEP a vota contra e ley aki. Nan 
a busca tur excusa pa vota contra ley aki y awor kier 
haci politica cu e asunto di nos grandinan. 

Ta di lamenta pasobra e ley cu nos a trata ta pa sigura 
e cuido di nos grandinan ta un ley hopi importante pa 
reglamenta tur e centro di nos grandinan nan cuido. 
Cu e inspeccion di salud cu Minister kier implementa 
ta bay haci posibel cu por tin control riba e cuido total 
y integral di nos grandinan. Y esaki mester bin pa 
asina Gobierno por garantisa e cuido optimal di nos 
grandinan. 

E preocupacion di MEP pa nos grandinan ta falso, 
pasobra si nan tin nos grandinan na pecho nan mester a 
vota pa e ley cu regula cuido di nos grandinan cu a pasa 
den Parlamento recientemente y no keda cas pensa 
con por haci politikeria cu e asunto di nos grandinan”, 
Clarisca Velasquez ta termina bisando. 

Pa miho maneho di personanan 
problematico 

Minister Arthur 
Dowers ta pidi 
recomendacionnan pa 
atende pa personanan 
cu por ta un peliger of 
risico pa comunidad of 
pa nan mes 

Gobierno di Aruba 



FERTEC N.V. 

AIRCONDITION & REFRIGERATION 

Address: Caya Ernesto o Petronia 45 Email: fertecnv@hotmail.com 
Tel: (297) - 5882860 Cell: (297) - 5633766 

Seriously efficient air conditioning 

A smart solution for your 
busines or home 

5 ton unit, 5.3 amps 

24 hours a day, 7 days a week 
is about 230,- AWG monthly 

The Only Inverter Central 
Unit with 

seeR u p to 25 00 Solar Panel Connection 

•unScurce* 

Home Energy System 

\ 

New generation of B 
inverter minisplit 



LENNOXy 




Scotsman 

/c* SyK+ms 

OOOO 

proDiGy 



MINISTER di Husticia mr. drs. Arthur Dowers a 
anuncia den un conferencia di prensa dialuna mainta 
cu el a instala un comision cu mester presenta den 
un maximo di tres siman recomendacionnan pa crea 
instrumentona pa atende cu personanan cu por ta 
un risico of peliger pa comunidad y/of pa nan mes. 
El a bisa cu ta referi aki na personan cu tin un 
problema specifico mental of medico, incluyendo 
adiccion, y ta causa problema continuamente. 

E mandatario a bisa cu loke a pasa dialuna madruga 
ta un caso lamentabel, unda cu un of mas persona a 
kita bida di un hoben cu tabata causando problema. 
Ta di lamenta tambe cu pa e hoben e yudansa no 
a bin bastante lihe, of kisas e yudansa no tabata 
suficiente, of no tabata suficientemente eficiente. 
Tur esaki mester sali den e investigacion cu ta 
andando actualmente. 

Minister Arthur Dowers a manda su sentido pesame 
pa e famia di e hoben Dyron Franken y a splica cu el 
a tende na momento cu e crimen a pasa cu e hoben 
tabata sufri di malesa di adiccion, pero tabatin tambe 
mas problema, y tabata causando hopi problema 
den comunidad. 

Ni cuanto problema e por a causa, e no ta hustifica 

bao di ningun condicion pa el a bira victima 
di un crimen, e Minister a bisa enfaticamente. 

Si un persona ta sinti su mes den peliger e por 
defende su mes, pero den e caso di Franken tin 
indicacion cu no ta trata di un persona cu a bay 
defende su mes, pero a wordo uza violencia y 
instrumentonan prohibi pa nos leynan contra 
Franken, cu tabatin consecunencia fatal. 

A pidi e mutaties (kehonan) cu tin 
contra Franken ultimo tempo pa repasa kico 
tabata pasando exactamente. Tin buraco den 
ley of e leynan no ta wordo uza adecuadamente 
of optimalmente pa busca yudansa, Minister 
Dowers a bisa. 

E1 a agrega cu mester tin guia, facilidad unda 
cu e persona por wordo interna pa e no forma 
risico pa comunidad, y pa e no bira un victima 
di crimen. 

Minister Dowers a splica cu na 2015 a adapta un 
ley cu ta regarda con ta atende cu personanan 


cu problemanan mental, y ministerio di 
husticia tin instrumentonan adicional pa 
atende cu personanan cu problema mental, y 
tin instrumentonan cu ta dunando resultado. 
Sinembargo, den e caso specifico di Franken 
ningun di e instrumentonan cu tin a wordo uza 
suficientemente. 

Den e comision tambe lo mester participa 
adicional di Ministerio Publico, Polis 
y instancianan encarga cu adiccion, 
representantenan di Salubridad Publico. 
Asina ta garantisa cu e conseho ta inclui e 
punto di bista y sugerencianan di expertonan 
den e ramonan concerni y e conseho ta e miho 
posibel. 

Minister Dowers a splica cu ora a presenta 
cierto instrumentonan adicional no tur hende 
tabata di acuerdo, pasobra tabata concerni 
tratamento obligatorio of interno. 

Esunnan cu a opone e instrumentonan aki a 


bisa cu ta atacha derechonan humano, pero 
hustamente nan tabata pa proteha e persona 
cu mester ricibi e tratamento, y pues no tur 
critica tabata funda, el a agrega. 

E Minister a bisa cu sinembargo mester di un 
evaluacion y algun di e instrumentonan di e 
forma cu nan ta hinca den ley ta tuma largo pa 
wordo aplicay tinbiahatambe e instrumentonan 
no ta parce un caminda hopi largo pa yega na 
solucionnan. 

Minister Dowers a remarca cu tin otro factornan 
ta hunga rol tambe den un comunidad cu 
a crece asina hopi manera esun di Aruba, 
incluyendo “tolerancia”, cual a bira menos pa 
cu hendenan cu ta causa molester. 

El a conclui bisando cu violencia no ta 
e contesta, y cu ta di lamenta cu esey ta 
hustamente e caminda cu algun persona ta 
scoge, y investigacionnan ta andando pa 
resolve e caso aki tambe. 



ARUBA CARIBBEAN 
RESORT & CASINO 




ENTREGAIMAGENAN SACA ENTRE ANA1956 - 2000 Y 
PARTICIPA PA GANA WEEKEND STAY Y HOPI MAS! 


Ganadonan lo wordo 
anuncia dia 17 di maart 2016. 


POR ENTREGA Dl AWO TE CU DIA 15 Dl MAART 2016 

- Potretnan original di Aruba Caribbean Hotel 

- Negativo 

- Potretnan corta di corant 

- Copianan di menos calidad 

- E imagennan por ta cu of sin hende 


Hilton 


Hilton Aruba Caribbean Resort & Casino 

J.E. Irausquin Boulevard 81 ; Palmbeach, Aruba 
Telephone: (297) 586-6555 • Fax: (297) 586-1083 


Cambio 
den prijs di 
productonan 
petrolero 


ENTRANTE 9 di maart 2016 e prijsnan di benta di 
productonan petrolero lo cambia. Esaki ta conta pa 
gasolin, diesel y kerosin. 

Minister di Asuntonan Economico, Comunicacion, 
Energia y Ambiental ta informa cu a surgi un cambio 
den prijs di productonan petrolero entrante 9 di maart 
2016. 

E prijs di benta pa comercio por menor ta como lo 
siguiente 

Gasolin unleaded-premium: 148,2 cent p/ltr. (- 4,1 
cent); 

Diesel LS: 116,8 cent p/ltr. (+ 1,4 cent); Kerosin: 
105,7 cent p/ltr. (+ 1,4 cent) 

E prijsnan ariba menciona ta inclui BBO/AZV. 

Habitcmtencm 
di Sabana Liber 
satisfecho cu 
trabounan haci 
dor di Gobierno 



DRAGON 

CD & ELECTRONICS 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Orago n spec\As 



Samsung note edge 


s 


blu sport 4.5 
afl. 210.00 


GAu8<Y'j> llln^ 


Samsungs3 mini 
afl. 315.00 


AJso: Samsung S5 . s5 mini. Samsung S4. Samsung 4 mini. S3 mini elc..., 
Accessories for all Samsung and Iphone modeJs 

Toshiba Laptop 15.6* 4Gb 320Gb Harddisk, Afl, 900.00 
Hp Ink catridges, Unrversal laptop adapters etc.. 
iTunes gift cards $ 10.00, $ 15.00 and $25.00, 

Google play cards and Raystation Network cards. 

Sales, repair and accessories for all Samsung modeis and other oellulars. 
Unlock, reload, reset, upgrade, replace lcd. keypad, speaker etc. 


PA PROME Minister Mike Eman ta 
remarcabel con feliz habitantenan ta cu 
su bishita barionan di Aruba y hasta tin 
biaha cu ta pidi p’e bolbe pasa. 
Mayoria biaha e ciudadanonan ta 
consciente cu e mandatario ta scucha 
pueblo su necesidad y ta combersa cu 
nan riba loke e bario mester pa progresa. 

Ovito Gomez, un di e habitantenan 
di Sabana Liber, kende a ricibi Prome 
Minister Eman, Accion di Bario di 
diahuebs ultimo, a expresa: “Nos a 
sinti falta di dje caba”, pasobra aunke 
cu el a bishita Sabana Liber caba tog 
tin demanda pa mira e mandatario 
atrobe y combersa cune con e bario a 
desaroya e ultimo añanan y loke nan ta 
kere cu falta pa cumpli cu e concepto di 
Gabinete Mike Eman II pa crea barionan 
di 5 strea. 

“Nos sa cu e ta hopi bezig y nos ta 
contento, pasobra e ta di e unico 
Gobierno cu te awor a traha pueblo,” 
el a expresa. Ovito Gomez a agrega cu 
Aruba ta un pueblo chikito y mester uni 
pa traha hunto p’e pais. 

Diferente ciudadano a bisa cu ta 
un honor grandi pa ricibi un Prome 
Minister den nan bario y na nan cas, 
“pasobra di e forma aki e ta demostra di 
tin sentimento pa su pueblo”, Marianita 
Gomez-Farro a expresa. 

E di cu Eman ta un politico cu ta traha 
pa su pueblo pa cual e ta pidi hopi forsa 
p’e sigui traha na bienestar di Aruba, 
pero ainda falta algun desaroyo pa 
otro parti di Sabana Liber, manera mas 
iluminacion y asfalt, cual no ta hopi “cu 
nos ta pidi”, un ciudadano a comenta. 


Preocupacion di ciudadanonan, loke cu 
nan kier mira of mehoracion p’e bario 
of p’e pais, ta loke Prome Minister Mike 
Eman kier tende for di e ciudadanonan. 
P’e motibo aki tambe e ta cana cu hopi 
hende su tras, apesar di tur criticanan 
cu tin. 

E funcionarionan aki di e.o. Serlimar, 
City Inspector, DOW, GKMB of di 
Team BoBario ta scucha e pueblo y 
inmediatamente ta trata di un busca 
solucion y si mester ta yama un hefe mas 
halto pa pone na altura di e situacion y 
tuma e pasonan necesario na bienestar 
di e ciudadanonan y e bario. 

E ciudadanonan ta contento cu edificio 
nobo di MFA Noord, cu ta uno hopi 
moderno, hopi mas confortabel y unda 
ta wordo atendi mas liher tambe. 

Na Sabana Liber e habitantenan a 
gradici Eman p’e edificio nobo di 
MFA, a pidi pa mas iluminacion den 
algun area di e bario cu ta scur ainda 
y naturalmente areanan mester wordo 
asfalta. 

Algun aña pasa Gabinete Mike Eman a 
drecha un situacion existente di hopi 
aña na Sabana Liber, unda cu awa 
tabata acumula ora di yobida fuerte y 
tabata mantene ciudadanonan rehen 
den nan cas. 

Gobiemo di Prome Minister Eman a pidi 
su departamentonan busca e solucion 
adecuado loke a sosode tambe. 





















AWEMainta Diaranson, 09 Maart 2016 


11 


- 

Banco di Seguro Social Aruba 

CERACONOCICU SERVICIO Dl MiPensioen DEN 5 STAP 

Cu e meta pa sirbi su clientenan miho, Banco di Seguro Social di Aruba constantemente ta haci cambionan pa 
mehora su sistemanan y su servicio. Actualmente SVb a implementa un portal di internet cu ta duna e pensionado e 
posibilidad pa print algun documento (manera jaaropgave of inkomensverklaring) y comunica cu e Departamento di 
Pensioen. Lesaakibao con abo tambeden 5stap por registray haci uso di e servicio nobo aki cu yama MiPensioen. B*^ 

4. HABRI SESION (LOGIN) 

Despues di a confirma e-mail por subi e website di MiPensioen 
atrobe y habri un sesion. Akinan ta yena e e-mail hunto cu e 
password cual a ser registra na paso 2, y click “Habri sesion”. 

Habri sesion of Registro como usuario nobo 

Yena e informacion di bo cuenta pa inicia e sesion. 


1. RICIBI E CARTA Dl PENSIOEN 

Tur pensionado ta bay ricibi un carta di SVb su Departamento 
di Pensioen, unda ta splica di e servicio aki. Riba e carta ta 
menciona e number di AOV of esun di AWW. 

Banda di esaki e pensionado mester tin un e-mail valido pa por 
registra su cuenta. 



Ora di registra tambe mester yena e fecha di nacemento pa 
verifica e persona su identidad. 

Tur pensionado ta ricibi e carta aki den luna di maart. 

t___ ) 


2. REGISTRA RIBA MIPENSIOEN 


Cu e informacion di paso 1, subi nos website www.svbaruba.org 
y sigui e link bao e menu di Pensionado y despues MiPensioen. 



Ora e website nobo habri sigui e link pa habri Registro como 
usuario nobo. Akinan ta yena e e-mail y un password. 


Registra 

Crea bo cuenta. 


E-maii 

Password 

Confirma password nobo 



juanchoprueba@hotmail com 



3. CONFIRMA BO E-MAIL 


Despues di registra e sistema di MiPensioen ta manda un e-mail 
pa confirmacion. Pa sigura cu e e-mail aki drenta den e inbox 
por añadi nos e-mailadres pensioenen@svbaruba.org den bo 
adresboek, of controla bo folder di spam of junk. Den e e-mail di 
MiPensioen sigui e link pa confirma bo e-mail. 


Bevestig uw account 



pensioenen@svbaruba.org 

P Reply alT | v 


1 t* Tc: juandiQprueba@hotmail.ccrn; ^ 

Thu 3/3/2016 6:34 AM 


This nie:sage was identified as spam. It's nct spam 


Bevestia ie account door hier oo tje klikken 



E sistema ta duna e confirmacion ora e website habri cu e link. 


E-mail a wordo confirma. 


Masha danki pa confima e e-mail. Masha danki pa confima e e-mail. 



g^ajl juanchoprueba@hotmail com 


Password 




Lubida bo password'? 




5. FINALISA BO PROFIEL 


Despues di a habri sesion MiPensioen ta mustra e pagina profiel 
di e usuario. 


Profiel di e usuario 

Por fabor yena e siguente infcrn;acmn pa pcr verifrca ba cuenta. 

FlKhd tlKltTW^D 


Tlpq 'f, ptireioirr. 

AOV* 

Humba Ltl AOV 

00000 


B 

B 


Akinan ta yena e informacion di paso 1, pues: 

• fecha di nacimento 

• ta scohe e tipo di pensioen, sea AOV of AWW 

• e number di AOV of AWW 

Ora tur informacion ta corectamente yena ta primi ”Safe” pa 
warda tur informacion. 


Despues MiPensioen ta habri e detayenan di e profiel. 
Controla detaye nan 


Controla e detaye nan.Klik riba e button akibou pa finalisa bo profiel. 

fe 


Nomber completo 

Adres 

Pais 


Juancho Prueba 
Pueblostraat 100 
Aruba 


Fecha di nacimento 
Number di AOV 
Number di AWW 


mi ta e persona I mi no ta e persona 


03-03-1903 

00000 


Controla e detayenan aki bon. Si tur informacion ta corecto ta 
finalisa e proceso door di primi “mi ta e persona”. 

Asina e proceso ta cla! 


DISFRUTA Dl Pensioen 


Mediante e portal di MiPensioen por baha y print algun 
documento, ademas por wak e profiel y por tuma contacto cu 
Departamento di pensioen mediante e formulario di contact. 



Pa cualkier pregunta of remarka tocante MiPensioen 
por haci uso di e formulario riba nos website of por e-mail nos na 
pensioenen@svbaruba.org. 


- ( SVb - Seguridad pa Aruba su comunidad ) - 

Buki di Ruben Croes, 'Sobrebibi' presenta durante bunita recepcion patrocina pa AIB 

Prome Minister Emcm a elogia e 
boluntario excepcional Ruben Croes 


DIABIERNA anochi e buki, 
‘Sobrebibi” di Ruben Croes a keda 
presenta na Prome Minister Mike 
Eman, n’e organisacion Search 
& Rescue Foundation Aruba 
(SARFA), na su protector ex- 
Gobernador di Aruba mr. Olindo 
Koolman, pero primordialmente 
n’e Director General di AIB, 
Frendsel Giel, kende hunto cu 
su team a patrocina e recepcion 
acogedor riba e terasa di e 
bunita edificio di AIB, bou di e 
streanan cu a manda nan splendor 
riba tur presente na un evento 
espectacular. 

Entre e presentenan tabatin 
miembronan di SARFA, 
dirigentenan di Kustwacht, 
coleganan serca di Ruben, 
ehecutivonan di AIB, Director 
Financiero di Dr. HOH, Theo de 
Kool, ex Director Medico dr. Jaime 
Falconi, e artista cu a pinta e cover 
di e buki Armando Goedgedrag, 
sra. Doina Eman, varios amigo y 
famia. 

E anochi tabata bon organisa, 
discursonan elocuente di esnan 
cu conoce Ruben bon y sa di e 


tantisimo trabounan boluntario 
cu el a yega di haci y ainda ta 
haciendo pa comunidad di Aruba 
y hasta na otro parti di mundo. 

Pa tur e trabounan aki Su Mahestad 
Reina Beatrix a condecor’e como 
‘Ridder in de Orde van Oranje 
Nassau’. E parti musical di e 
anochi tabata den man di e 
talentoso famia Figaroa. Yolanda 
Croes, ruman mayor di Ruben a 
guia e tremendo anochi aki na 
un manera formidabel banda di 
Oslin Trimon, kende a fungi como 
maestro di ceremonia. 

Den su discurso Prome Minister 
Mike Eman a cuminsa na bisa 
cu tur presente conoce Ruben 
bon, den e diferente capacidad y 
responsabilidadnan cu e tin. 

“Den cada un di e responsabilidnan 
aki, sea tempo cu e tabata traha 
na Spoedeisende Hulp, como 
boluntario di Edmund Harms 
Foundation, como miembro 
di SARFA of ciudadano di pais 
Aruba, ta core un liña cora; cu ta 
yuda hende. 

Yuda hende n’e momento 


mas critico di nan bida. 

Den hospital, perdi riba lama, 
atendiendo esnan cu ta sufri di 
cancer n’e momentonan final 
di nan bida cu ta algo doloroso, 
Ruben ta resalta como ciudadano 
y esaki ta haci’e un persona 
excepcional. 

Mi ta contento cu algo di dje a 
keda skirbi, pero nos por yena 
buki y encyclopidianan di tur loke 
Ruben ta nifica pa nos tur.” 

Despues di e bunita palabranan 
aki Prome Minister Eman a felicita 
Ruben Croes cu su buki y a dese’e 
hopi mas aña di bida y salud p’e 
por sigui yuda hende. 

Mr. Olindo Koolman: “Mi ta aki 
pa ricibi e buki, pasobra mi sa cu 


Ruben ta un hende 
cu un curazon noble. 

Un persona riba kende nunca 
ningun hende ta haci un apelacion 
envano. Semper cla pa yuda.” 
Director di AIB, Frendsel Giel a 
bisa na momento di a ricibi su 
buki: “Ora bo a conoce Ruben di 
biaha bo a conoce un amigo. 

Den e team cu nos ta trahando nos 
a sera un bunita y bon amistad cu 
otro.” 

Ora a entrega Jessy Simon e buki 
Ruben a gradici’e pa tur e trabou 
cu el a haci p’e buki por a bira 
un realidad. Despues di varios 
anecdota e anochi a sigui den un 
bon ambiente. 












AWEMainta Diaranson, 09 Maart 2016 


13 


Parlamentario Melvin Tromp 

Dangui Oduber ta 
confirma cu e no 

tin nocion di kico 
ta proceso den 
gobernacion 


“Ta tristo ora cu bo haya un politico 
cu ta den politica pa motibo di un 
herencia politico di su tata, ta 
demostra na henter mundo, cu e 
no tin nocion algun di procesonan 
ta tuma lugar den gobernacion”. 
Parlamentario Melvin Tromp ta 
mustra cu den caso di colega di 
Parlamento di oposicion, Dangui 
Oduber, ta na su lugar pa uza un 
dicho cu ta hopi conoci den nos 
dushi lenga di Papiamento y cu ta 
bisa: “Den bida ta mihor bo keda 
keto y pasa pa bobo, cu habri bo 
boca y tur hende confirma cu 
realmente bo ta un bobo”. 

“Mi no por pensa riba nada otro 
ora c’un politico cu ta sinta den 
Parlamento cu votonan cu el a 
hereda di su tata, ta pretende 
di hunga weganan politico sin 
sentido y ta demostra cu realmente 
pueblo di Aruba no por carga 
mucho speransa riba su persona 
den futuro. 

Manera ta custumber, pa falta di 
argumentonan real, partido MEP 
ta sigui insisti un biaha mas cu nan 
vision pa futuro di pais Aruba, ta 


sigui wordo basa riba mentira y e 
insistencia pa no papia e berdad 
cu pueblo. 

Despues cu Dangui y henter 
fraccion di MEP a lanta un 
campaña contra di Minister di 
Infrastructura pa otorgacion di 
terenonan erfpacht, caminda 
e corant di MEP a publica un 
articulo caminda nan ta insinua 
cu mi persona lo a wordo faborece 
cu dos tereno na Palm Beach 
recientemente y cu 
pa pueblo mes no tin, 
mi a mustra cu acta di 
Notario den man, cu e 
tereno aki mi a ricibi 
oficialmente na 1996. 

Mi a mustra bon cla cu 
mi peticion haci p’e pida 
tereno aki, ta data for di 
1993 y cual peticion a 
wordo entrega na Charro 
Kelly di MEP y kende 
n’e ocasion aki a brinda 
mi persona tur ayudo 
necesario pa cumpli cu mi 
solicitud cu mi a haci na 
1993 na su persona. 


Sr. Kelly a duna mi persona 
tur sosten p’e proceso aki y 
manera tur otro hende cu 
tambe tabatin peticion haci, e 
proceso a inicia y esaki mester a 
cana un caminda largo mescos 
cu ainda sa t’e caso. 

E peticion aki a bin culmina 
dia 18 di januari di 1996 ora 
cu a pasa e acta di notario na 
Notario Eman caminda a bira 
oficial cu e tereno ta riba mi 
nomber y cu te dia di awe, 
mi persona a cumpli cu tur 
exigencia cu ta mara na un 
erfpacht”. 

Melvin Tromp a sigui mustra 
pues pa Dangui Oduber bira 
hinca nomber di Watty Vos den 
su argumento nobo, ta bolbe 
demostra cu e ‘mucha’ aki no tin 
nocion di kico e tin cu haci como 
politico y como Parlamentario. 
“Cu mi a haci un peticion pa 
un amplia e tereno c’un pida 
zona cu ya ta condena, tambe ta 
canando su proceso normal y riba 
cual ainda mi ta sperando con e 
proceso aki lo cana y con e 


resultado lo bira. 

Pues Dangui ta bolbe demostra cu 
e tipo di argumentonan aki, cu e no 
tin nocion con procesonan tin cu 
cana den a aparato gubernamental 
y den cierto forma esaki ta 
comprensibel ya cu Dangui como 
yiu di ex Prome Minister y lider di 
MEP, Nel Oduber, tur cos a bin cay 
den su scochi den forma masha 
facil, regla di un dia pa otro sin cu 
e mester a sinta warda manera nos 
tur mester a warda. 

Prome cu su tata a bandona 
gobernacion y politica di nos 
pais, Dangui y su ruman a wordo 
bon ubica na un compania estatal, 
caminda nan a drenta prome cu 
hopi otro yiu di tera cu tambe a 
solicita pa un funcion. 

Trata di hunga e tipo di weganan 
politico baho aki, ta keda Dangui 
mucho grandi, ya cu henter 
famia di su tata semper a wordo 
previlegia cu un of otro funcion 
den e aparato gubernamental,” 
Parlamento Melvin Tromp ta 
mustra. 



Pa su actonan 
inmoral, 
a dene un 
persona 


WILLEMSTAD - Diamars 8 di maart 
2016 alrededor di 11.10’or Team di 
Mantencion di Órdo Publico General a 
detené e hómber sospechoso Q.N.M. naci 
na Córsou di 25 aña di edad. 

Detencion a tuma lugar na su cas na 
Baraltwijk y ta en conexion cu actonan 
inmoral. 


Ultimo temponan e sospechoso Q.N.M. 
tabata cana den área di Otrabanda, 
Roodeweg y Charo y tabata haci diferente 
acto inmoral dilanti damanan cu ta traficá 
den e área. 

A presentá e sospechoso dilanti un Fiscal 
auxiliar cu a ordená su encarcelamento 
pendiente di mas investigacion. 

Minister mr. Angel 
Bermudez ta ricibi 

'Wettenbundel 


2016 ,# di 


DIABIERNA ultimo Minister 
di Finanza, mr. Angel Bermudez 
tabatin bishita di Hans Ruiter 
di PricewaterhouseCoopers y a 
ricibi e “Wettenbundel 2016” 
di PwC, alabes a probecha e 
oportunidad pa combersa riba e 
ultimo desaroyonan di Aruba su 
reforma fiscal. E buki aki ta un 
coleccion di leynan actual, vigente 
y relevante pa Aruba cu ta esencial 
no solamente den practica, si no 
tambe riba tereno di enseñansa. 

E mandatario a conta cu hopi 
aña atras tempo cu e mes tabata 
Inspector di Impuesto, no por a 


PwC 


haya un buki cu complicacion 
di ley manera cu PwC ta brinda 
awendia. “No tin duda cu e ta 
un instrumento esencial pa nos 
tur, specialmente awor cu nos 
ta trahando duro riba e reforma 
fiscal!”, Minister Bermudez a bisa. 
Ademas e mandatario a sigura cu e 
trabounan pa cu e reforma fiscal ta 
sigui paso e reforma mester tuma 
lugar, principalmente debi n’e 
cantidad grandi di leynan anticua 
cu ainda te dia di awe nos ta traha 
cu n’e. 

Mientrastanto e mandatario a 
informa cu actualmente ta 



trahando riba e di dos pakete 
di reforma. 

“E resultado final riba e 
desaroyonan di e refineria tambe 
ta hunga un papel importante 
pa desaroyo di e reforma fiscal, 
pero mi no kier laga e demas 
proyectonan para paso tin hopi cu 
mester wordo haci ainda. 
Sinembargo e concepto inicial di 
e reforma fiscal a wordo modifica 
na algun ocasion p’asina ahusta 
esaki n’e ultimo desaroyonan cu 
ta tumando lugar na Aruba”, asina 
e mandatario a indica durante e 
reunion diabierna ultimo. 


Tur aña PwC ta traha un resumen 
di nos legislacion, entre nan nos 
leynan di impuesto como tambe 
e ultimo actualisacionnan pa cu 
diferente ley nobo cu a drenta na 
vigor durante transcurso di 2015 
y of 2016. 

Sin laga afo e diferente 
convenionan entre e paisnan 
den Reino como tambe na nivel 
internacional. 

Minister Bermudez ta gradici e 
ekipo completo di PwC cu a haci 
esaki un biaha mas posibel. 


Ningun hende ta para riba ley 

Alto Comisario 
Dolfi Richardson 
tampoco 

AruParking a bolbe klem su auto 
di servicio 


BERDAD ningun hende ta para riba ley, tampoco Alto 
Comisario Dolfi Richardson, kende su auto di servicio, 
AruParking a bolbe klem. 

Esaki pa motibo cu e ParkeerWachternan di AruParking 
no sa cua of no ta auto den e caso aki di Alto Comisario 
Dolfi Richardson. 

No ta prome biaha cu Dolfi Richardson ta bira “victima” 
di e situacion aki, pasobra e Parkeer Wachternan no sa 
di kende e auto ta. 

Mester bin un forma di identificacion, de lo contrario Dolfi 
Richardson lo sigui pasa e berguenza aki. 

Parkeermeters 
ta keda dolor 
financiero pa 

pueblo! 


Si AruParking 
mester duna mas 
atencion na su 
problemanan 
operacional 


DEN UN entrevista Parlamentario sr. Guillfred Besaril, unbes mas 
a elabora riba e problematica cu e parkeermeternan a trece cune. 
Parlamentario Besaril a declara lo siguiente: 

“Durante weekend nos a probecha pa acerca diferente persona cu 
ta labora den Caya Betico Croes y vecindario. Entre esnan cu nos 
combersa cu ne tabata tin tanto comerciante cu trahado, y no solamente 
esnan di sector priva, pero tambe esnan cu labora den sector publico. 


DURANTE rueda di Prensa di dialuna ultimo, Parlamentario pa 
Partido MEP, sr. Guillfred Besaril a elabora primeramente riba e 
disgustonan cu e Ley di Parkeermeters a trece cu ne pa esnan den 
Caya Betico Croes y vecindario. 

Segundo, Parlamentario Besaril a elabora riba e problemanan 
operacional cu e clientenan di AruParking ta encontra cune 
diariamente. Sr. Besaril a declara lo siguiente: 


Pa loke ta trata e comerciantenan, keto bay ta keda registra un 
caida di entre 30 pa 60% di nan benta cual naturalmente no ta bon 
pa nan operacion diario. No tin ni un solo comerciante cu keda sin 
relaciona e caida aki cu e introduccion di e ley di Parkeermeter! 
Esnan cu ta labora den sector priva tambe ta vocifera nan 
descontento pa motibo cu nan entrada no por sigui 
carga e peso di paga pa parkeer tur dia. No ta tur 
cu ta labora den nos centro di ciudad a haya un 
luga specifico pa para y paga tur luna. Bou di 

esnan cu si a logra haya un espacio specifico / 

tambe tin reclamo, ya cu nan ta gana salario 
minimo y ta sinti e golpi di paga 60 Florin 
tur luna”, segun Guillfred Besaril. 


“Siman pasa nos por a tuma nota di e 
reclamo di esnan cu ta labora na Algemene 
Rekenkamer di Aruba (ARA). Esnan cu ta 
labora na dicho departamento a laga sa nan 
no por continua trahando di e forma cu e ta 
sosodiendo actualmente. No solamente no ta tene 
cuenta cu nan na momento di a inicia cu e proyecto 
“Plaza Padu”, sino cu e unico opcion cu nan a ricibi tabata 
uno inaceptabel, ya cu tabata trata di un luga cu tabata demasiado 
leu di nan luga di trabou. 

Hasta diferente agente policial cu ta traha den centro di nos 
ciudad cuminsa vocifera nan disgusto. Varios agente ta sinti cu 
a lo largo nan lo sali perhudica, ya cu otro agentenan laborando 
p. e. na San Nicolas, Santa Cruz of Noord - y cu por cierto ta gana 
mes tipo di salario cu nan - no ta confronta e situacion aki di ta 
den e obligacion di paga pa parkeer, mientras cu nan si! Laga 
nos no lubida esnan cu ta labora na departamento di Asuntonan 
Social cu tambe a pone trabou abou pa motibo di Parkeermeters. 

E ta mas cu obvio cu e introduccion di e ley di Parkeermeters no a 
bay nada bon. No a tene cuenta cu e impacto economico negativo cu 
esaki lo por a trece cune y basa riba e diferente ehempel menciona 
por yega na un solo conclusion: Ora Ken cu ta introduci Kico cu ta, 
bo ta haya un cos cu ta con cu ta!” E Parlamentario a termina. 



“Nos Fraccion a wordo acerca recientemente pa diferente cliente 
di AruParking cu ta masha disgusta cu e servicio cu e compania 
ta duna. Un di e disgustonan di mas grandi ta na e momento cu 
tin problema tecnico y Parkeermeternan bay for di servicio. 
E problema tecnico aki ta causa cu e pagonan haci pa 
e parkeervak na e mashin no ta of no por wordo 
registra dor di parkeerwachternan. Esaki ta 
trece cu ne cu e autonan di e clientenan cu a 
cumpli cabalmente cu e pago necesario ta 
wordo geklem. Pa colmo na ora di yama 
\ AruParking nan no por wordo atendi na 
e sitio y tin di bay te na e oficina den 
Wilhelminastraat”, segun Guillfed Besaril. 


“Un otro disgusto cu hopi ta reclama 
tanto cerca nos como riba social media, ta 
e fenomeno di klem vehiculo prome cu e 
duracion cual e clientenan a paga p’e caduca! 
Pues ta hisa pone klem riba e auto, mientras 
cu ainda e tempo paga no a pasa. Por ultimo 
ta forma di atende cu publico di parti di algun 
parkeerwachters. E forma con ta atende cu cliente na 
momento cu tin diferencia di opinion, disgusto of hasta rabia, ta 
lagando hopi di desea. 

Trata cu hende rabia of disgusta no ta un materia facil. Polis p. 
e. ta sigui un preparacion extenso pa por labora bou di presion y 
asina mes e trabou conoce su momentonan. 

Den pasado nos Fraccion a yega di adverti cu un luna so di 
preparacion ta mucho poco pa un trabou mane esun di un 
parkeerwachter. 

Nos Fraccion ta na altura cu AruParking y e Ley di Parkeermeter 
no ta leu di ta e exito premira pa esnan cu bin cu ne! Pueblo no ta 
di acuerdo cu e Ley, comercio ta sinti su efecto y e problemanan 
operacional cu mi ta menciona ta sigui pone presion enorme ribs 
AruParking como compania. Si for di awor caba ta confronta tur 
sorto di problema, ta kico ta e destino di Aruparking di es forma ‘ki? 
Corda cu rio no ta keda core!” E Parlamentario a termina bisando. 

Minister Michelle Hooyboer-Winklaar: 

Hende muhe y hende 
hombernan trahando 
hunto na crea maneho 
pa cu igualdad entre 
generonan 


DIAMARS riba dia Internacional di 
Derechonan di Hende Muhe, Minister di 
Enseñansa y Asuntonan di Famia, Michelle 
Hooyboer-Winklaar a organisa un sesion 
masha interesante pa representantenan 
di organisacionnan di diferente sector 
den nos comunidad pa papia riba e topico 
“igualdad entre generonan”. 

E reunion tabata hopi bon atendi y e 
entusiasmo tabata notabel, di parti di 
tanto e hendenan muhe como di parti di 
e hendenan homber presente. 

Esaki tabata e prome reunion tocante di 
e diseño y establecimento di un maneho 
encuanto di igualdad entre generonan, o 
sea e igualdad entre hende muhe y hende 
homber, cu no tur ora ta existi den nos 
comunidad. A conta cu participantenan 
di e ramonan di sindicalismo y e sector 
publico, como tambe di sector priva. 

Minister Hooyboer-Winklaar a splica cu 
e Centro pa Desaroyo di Hende Muhe 
(CEDEHM) ta trahando riba e aspecto aki 
pa algun tempo caba y tin un comision 
cu a wordo institui algun siman pasa, pa 
atende cu e asunto aki. 

E meta principal ta pa yega na 
implementacion di un strategia riba nivel 
nacional pa atende cu tur discrepancia y 
desbalansa cu ta existi entre generonan 
na Aruba, e mandatario a agrega. 

Tin aspectonan un cu ta mas cu cla 
cu mester yega na un miho balans, 
incluyendo e sector laboral unda cu por 
mira cu tin menos participacion di parti di 
hende muhe, compara cu hende homber. 

“E prome paso pa nos por yega na un miho 
distribucion di labor y di oportunidadnan 
economico y social entre hende homber y 
hende muhe, ta pa tin aceptacion cu esaki 
ta necesario. 

E siguiente paso ta pa nos delibera riba 
kico ta e motibonan pakico ainda ta exsisti 


e desbalansa aki. 

Y finalmente ta keda na nos tur pa 
por pone cabes hunto pa identifica 
kico mester wordo haci pa por crea 
igualdad berdadero entre e genero aki 
na Aruba”, Minister Hooyboer-Winklaar 
a bisa durante apertura di e reunion. 

Durante e reunion na MFA Noord diamars 
a tuma luga un intercambio anima entre 
personanan cu kier wak tur hende muhe 
progresa y yega na un maneho riba nivel 
nacional.Aruba a ratifica e tratado di 
Nacionnan Uni y kier crea un miho pais pa 
ambos genero y pa yega na e punto di cu 
e situacion ta balansa, mester tin accion 
den e direccion corecto. 

Minister Hooyboer-Winklaar a comenta 
cu ta esencial pa trece e participantenan 
den diferente area hunto y organisacion 
di nos comunidad pa pensa hunto kico 
mester haci pa yega na balansa, kico ta e 
areanan cu ta stroba hende muhenan pa 
progresa y kico ta bay haci diferente pa 
catalisa e balansa. 

E mandatario a bisa cu ta haci mencion di 
leynan, pero pa e leynan logra nan meta 
mester tin cambio di mentalidad, cambio 
di actitud y comprension. 

Minister Hooyboer-Winklaar a keda hopi 
contento pa mira un grupo asina grandi 
di miembronan di e comunidad cu kier 
comparti, debati riba e topico aki, y cu lo 
sali p’afo despues y pone den accion loke 
a wordo discuti. 

E Minister a conclui cu un deseo pa un 
feliz Dia di Hende Muhe pa tur hende 
muhe den e comunidad, agregando cu 
pa e procesonan pa mehora e posicion di 
e hende muhe den comunidad ta rekeri e 
envolvimento di hende homber y e tabata 
contento pa mira nan participa tambe 
durante di e sesion diamars. 




Den 2 ora y mei 

A controla 67 
auto, di cual 3 a 
keda confisca 

WILLEMSTAD - Dialuna 7 maart 2016 entre 
12.30’or pa 14.00’or, agentenan policial den 
formacion bou di guia di HIT Team a tene un 
contról di tráfico riba Wég naar Westpunt na 
altura di Hofi Bill. 

A controlá un total di 64 vehfculo di cual 3 
vehfculo a keda transportá cu kran pa Kurá y a 
repartf un total di 38 procésverbal p’e siguiente 
infraccionnan cometé: Core sin faha di seguridad 
bisti 7; Core sin plachi di number dilanti 5; Core 
sin plachi number patras 1; Core sin rijbewijs 
válido 5; Core cu glas dilanti di plak 4; No uza 
señal di richtingaanwijzer 5; Core sin carchi 
di kuer válido 3; Core sin pito 4; Core auto sin 
seguro válido 1; Pasahero sin faha di seguridad 
bisti 1; Core cu luz patras cu no ta funcioná 1 y 
core cu rijbewijs no visibel 1. 

Minister Michelle Hooyboer-Winklaar riba Dia 
Internacional di Hende Muher 

Igualdad pa Hende 
Muher lo ta posibel 
solamente cu un 
compromiso nacional 

A celebra e prome lustro di CEDEHM 



CADA aña dia 8 di maart ta celebra Dia 
Internacional di Hende Muher. For di aña 
1992, Aruba a firma e tratado di Nacionnan 
Uni den cual a compromete na traha pa sigura 
e derechonan di nos hende muher, sin distingui 
edad, rasa, identidad sexual, posicion social 
y economico y abilidadnan fisico of mental. 
Cualkier circunstancia den bida di un 
hende muher, lo no por stroba e garantia di 
derechonan cu e tin. 

Aruba a ratifica e tratado mescos cu 188 otro 
pais rond mundo, cu obligacion di raporta 
con leu nos ta den e intento pa cumpli cu e 
derechonan aki y mantene e status di ta un 
pais na unda igualdad ta existi. 

“Aunke nos por celebra e progreso cu e hende 
muher a experencia den e ultimo 60 aña, un 
marca mayor den nos historia, pasobra prome 
cu esey, hende muher no por a ni vota, ainda 
tin trabaonan cu mester wordo haci prome 
cu nos por bisa cu derechonan di hende 


muher ta garantisa. Si nos evalua e sociedad 
y comunidad y analisa statisticanan, nos ta 
convenci cu ainda tin cambionan cu mester bin 
”, asina Minister Michelle Hooyboer-Winklaar 
a remarca. “Y e trabaonan no mester ta referi 
solamente na esfuersonan di Gobierno, pero 
tambe di comunidad, e sociedad cu mester 
cambia y adapta e derechonan di un muher 
den tur su profundidad. 

Tin areanan cu hende muher a progresa y tin 
otro cu ainda trabaonan mester wordo haci. 
Violencia domestico y abuso mester keda 
como puntonan primordial cu mester wordo 
alcapara y resolvi. 

Ta un realidad cu hendenan muher mester 
acepta cu te ainda sociedad no ta igual, no tin 
igualdad completo entre muher y homber y 
sociedad te ainda ta inclina na machismo. 
Esaki ta un di e areanan cu ta sigui stroba e 
progreso di e ser femenino y ta rekeri esfuerso 
di hende homber pa para banda di e muher pa 


bisa cu e ta respeta y apoya e muher den tur 
esfuerso. E ser masculino mester comprende 
cu e ta beneficia di un pais na unda ta reina 
igualdad, cu e derechonan ta primordial y 
reconocimento ta na su lugar. Tur pais cu ta 
opta pa igualdad ta beneficia di esaki. 

“No ta resta mi nada otro di confirma cu 
mi lo sigui para firme p’e derechonan di e 
ser femenino. Esaki t’e motibo pakico mi a 
crea Centro pa Desaroyo di Hende Muher 
(CEDEHM) na aña 2011, cu e aña aki ta cumpli 
5 aña di existencia. 

Den e ultimo 5 aña nos a traha riba varios area 
pa trece conscientisacion di e tema nan rond di 
nos como hende muher, incluso 5 conferencia 
di hende muher na unda miles di hende muher 
a participa. 

Mi ta desea tur hende muher hopi curashi, 
felicidad, sabiduria, energia y compasion riba 
nan dia”, asina Minister Michelle Hooyboer - 
Winklaar a termina bisando. 


E-gates lo fortificá 
trabou di Imigracion 


Pa su actonan 
inmoral, a dene 
un persona 


WILLEMSTAD - Pronto aeropuerto 
Hato lo ta baY dispone di E-gates, cu 
ta un sistema automatisá, pa controlá 
entre otro pasport na Imigracion. 
Meta di E-gates ta entre otro pa 
fortificá e servicio cu Imigracion ta 
duna na Aeropuerto y lo percura 
pa mas eficiencia den e trabou cu e 
personal di e servicio aki ta ehercé. 
Actualmente tin trabounan ta 
tumando lugar na Aeropuerto pa 


por instalá e machinnan aki y esaki 
ta causa moléster y/o dificultad e 
comunicacion entre e pasahero y 
personal di Imigracion. 

No obstante e situacion aki, e personal 
ta keda haci tur loke ta den su alcanse 
pa duna un bon trato y servicio 
na tur pasahero, tanto local como 
estranhero, p’asina garantisá un bon 
servicio y laga e mihor impresion 
atras. 


WILLEMSTAD - Diamars 8 di maart 2016 alrededor 
di 11.10’or Team di Mantencion di Órdo Publico General 
a detené e hómber sospechoso Q.N.M. naci na Córsou 
di 25 aña di edad. Detencion a tuma lugar na su cas na 
Baraltwijk y ta en conexion cu actonan inmoral. 

Ultimo temponan e sospechoso Q.N.M. tabata cana den 
área di Otrabanda, Roodeweg y Charo y tabata haci 
diferente acto inmoral dilanti damanan cu ta traficá 
den e área. A presentá e sospechoso dilanti un Fiscal 
auxiliar cu a ordená su encarcelamento pendiente di 
mas investigacion. 

Mervin Wyatt-Ras: 

Pa loke trata posicion 
di hende muher den 
comunidad tin hopi 
logro pero ainda falta 


EN CONEXION cu Dia Internacional 
di Hende Muher, Parlamentario Mervin 
Wyatt-Ras durante conferencia di 
prensa semanal di fraccion di AVP a 
felicita tur hende muher. El a trece 
padilanti cu desde 1911 ta celebra dia 
di hende muher. 

Riba e dia aki un gran cantidad di 
actividad ta ser organisa mundialmente 
pa dedica atencion na logronan 
economico, social y politico di hende 
muher. 

Si tuma nos pais por bisa cu sigur tin 
logronan, segun e Parlamentario. 

Den añanan setenta a cambia ley pa haci 
posibel cu hende muhernan casa por 
keda traha den Gobierno. 

Na aña 2003 a introduci cambio di ley 
di stalking y e cambio di nos Codigo 
Penal pa proteha hende (mucha) muher 
contra di abuso sexual, tambe den 
matrimonio. 

Na aña 2008 a cambia diferente ley pa 
amplia e verlof di embaraso y parto pa 
12 siman y a bira posibel cu e mama 
trahador despues di parto por cria su 
baby cu lechi materno na pia di trabao 
of cu e por kolf lechi na trabao pa por 
cria su baby. 

Ademas, e hende muher a logra haya 
aumento di salario ora di malesa. 

Na aña 2011-2012 a cambia leynan di 
labor cu ta beneficia e hende muher. Por 
nota alabes cu mas mucha muhernan 
ta caba scol di nivel mas halto en 
comparacion cu mucha hombernan y 
por nota cu mas mucha muher ta bay 
den exterior pa studia. 

Notabel ta cu hende muhernan mas y 
mas ta ocupando puestonan halto den 
nos comunidad. Tin mas miembro di 
Parlamento femenino. 

Di 21 miembro tin 8 hende muher, esta 


38% ta hende muher. Ademas tin un 
adelanto, semehante na e situacion 
mundial, cu mas y mas hende muheman 
ta subi mercado laboral. E hende muher 
ta traha mas den e. o. sector di cuido y 
salud, hoteleria y servicio financier, sra. 
Wyatt-Ras ta splica. 

Por nota tambe cu e salario, en especial 
den sector di hoteleria, di hende muher 
ta mas abou cu di hende homber y hasta 
pa trabou igual, esaki a sali for di un 
investigacion dor di departamento di 
labor na aña 2011. 

Ademas, te ainda tin un cantidad di 
hende muher ta biba den situacionnan 
desfavorabel di abuso y maltrato y cu 
e situacion aki ta ser manteni dor di e 
mentalidad cu e hende muher ta sinti’e 
dependiente di e hende homber.” 

Segun sra. Wyatt-Ras, enseñansa tin 
un rol importante den educacion di 
e hende muher y tambe den dune 
tools pa e fortifica su imagen propio y 
independencia. 

Wyatt-Ras ta considera cu nos tin un 
buro netamente pa hende muher y ta 
mira alabes cu nos tin instancianan 
social y un fundacion pa Hende Huher 
den Dificultad pa proteha hende muher 
contra di maltrato y abuso. 

Di acuerdo cu e Parlamentario, Gobierno 
y sector priva tin cu traha hunto pa 
sostene e mama y tata trahador pa e por 
ta mas fuerte den su rol como educador 
di su yiunan. 

Ademas, tin cu explora e posibilidad pa 
manera na otro pais manera Hulanda 
por tin e posibilidad di traha durante 
parti di dia so (deeltijdarbeid) pa asina e 
mayor cu scoge pa esey por ta mas tempo 
cu su yiunan. 

Na Aruba ainda nos no ta asina leu. Pues 
nos tin ainda varios punto pa sigui traha 
riba dj’e, sra. Wyatt-Ras ta finalisa. 


Departamento 

Recurso 

Humano ta pidi 
cooperacion di 
tur empleado 
publico pa yena 
un formulario 


COMIENSO di aña 2016 Departamento Recurso 
Humano (DRH) a start cu e proyecto “Human Resource 
Management Systeem” (HRM-systeem) cu tin como 
meta pa mehora e procesonan administrativo riba 
tereno di personal haciendo uzo optimal di recursonan 
tecnologico. 

E proyecto tin un duracion di ocho luna. Na augustus 
2016 e proyecto mester ta cla. 

E esencia di e proyecto ta pa implementa un asina yama 
HRM-systeem pa pais Aruba. 

E sistema lo modernisa e procesonan actual dor di 
centralisa tur informacion tocante e departamentonan 
y empleadonan publico. 

E HRM-systeem lo nifica mehoracion den e servicio cu 
DRH ta brinda na e empleadonan y departamentonan 
di Gobierno. 

Pa e proyecto por ta exitoso ta esencial pa inventarisa 
y/of actualisa tur informacion personal di tur 
empleado publico. Pa e motibo aki DRH ta haci un 
peticion urgente na tur empleado publico pa yena e 
“personeelsgegevensformulier”. 

E empleado publico lo haya e formulario cerca 
nan director, hefe di departamento of bureau of 
ambtenaar encarga cu maneho di e departamento na 
unda e empleado publico ta traha. Despues di yena e 
formulario e empleado publico ta entrega esaki na nan 
director, hefe di departamento of bureau of ambtenaar 
encarga cu maneho di dicho departamento, kende na 
su turno lo entrega e formularionan na DRH. 

Pa por procesa e formularionan na tempo ta pidi pa 
entrega e esakinan prome cu 23 di maart 2016. 

Sin tin pregunta y/of mester di asistencia pa 
yena e formulario por dirigi esakinan via email 
na inventarisatie@drh.gov. aw of por comunica 
libremente cu DRH Project Team na 522-9999. 

DRH ta aprecia e cooperacion di tur empleado publico. 

ATECH 
Conference 
2016 a wordo 
lansa na New 
York City! 



NEW YORK - Siman pasa na New York 
diferente startups, inversionista, mentor, 
partner y invitado por a presencia e 
lansamento di ATECH Conference 2016. 
Esaki a tuma luga na e Consulado Hulandes 
na New York. 

E anochi placentero aki a wordo habri dor 
di e Consul General, sr. Rob de Vos, cu a 
hiba bunita palabra pa tanto Aruba, ATECH 
y e co-fundador nan Varelie Croes y Tristan 
Every. 

“Esaki ta un anochi historico aki na e 
Consulado Hulandes, pasobra nunca prome 
nos tabatin un lansamento di ATECH, pues 
hopi pabien na e co-fundador nan.” 
Despues cu sr. De Vos a toca e importancia 
di startups pa economia di Aruba, tambe pa 
den Reino, a pasa e palabra pa nos Minister 
Plenipotenciario, sr. Andy Lee. 

Sr. Lee a conta con den historia di 
Aruba, semper nos pueblo a sa di bin cu 
ideanan clave y innovativo pa asina trece 
prosperidad pa e isla. Y den e caso di 
ATECH, startups y tecnologia sigur ta e 
siguiente paso pa Aruba sigui lidera den 
e region. 

Aassia Haq di Guidrr a sa di laga un impacto 
riba e publico presente cu su presentacion. 
“Mi kier a pone den perspectiva e 
importancia di programanan pa guia 
startups y di conferencianan manera 
ATECH, no solamente pa empresarionan 
di startups, pero tambe pa empresa y e 
ecosystem di un pais en genereal.” 

Sra. Haq a comparti su conocemento riba e 
futuro y ki impacto esaki lo tin pa e industria 
di turismo, su enfoke di experticio, y tambe 
riba otro industrianan. 

Varelie y Tristan a haci uzo di e lansamento 
pa asina duna algun resultado di ATECH. 
Un idea cu a cuminsa ‘bow di palo’, den 
menos cu dos aña a sa di laga un impacto. 
Caminda cu na 2015 hopi hende ainda no 
tabata conoci cu e terminologia di startups 
y ecosystem, nan ta mira cu ya caba Aruba 
ta cla pa e siguiente paso y cu no lo ta un 
paso chikito. 

“Nos a ripara cu den corto tempo e interes 
den startups, tecnologia y pa crea un 
ecosystem na Aruba pa startups a subi 
inmenso. For di ATECH ya mas cu 10 
startups a nace cu ta trahando riba nan 
producto of servicio pa nan trece riba e 
mercado international.” 

Nan ta spera cu esaki lo bay crece mas 
ainda y cu lo mester bay tin support di 


diferente organisacion y instancianan local 
pa sostene y crea e infrastructura necesario 
pa carga esaki. 

Den e mesun rosea e co-fundadornan a 
anuncia cu aplicacion pa e siguimento 
popular di e conferencia, cual ta e Demo 
Pitch Competition, a habri oficialmente. 
E comptencia aki durante ATECH 
Conference ta brinda startups rond mundo 
e oportunidad pa gana $20.000 na premio 
cash inverti den nan producto of servicio. 
Caminda na 2015 nos por a mira 5 startups 
participa, e aña aki e organisacion ta brinda 
12 startups e oportunidad pa haci esaki. 

Pa clausura e anochi, un di e oradornan 
popular di 2015 cu ta J. Kelly Hoey, kende 
tambe ta un “angel investor” y columnista 
pa e famoso revista digitalinc.com, a 
sa di captura e publico presente cu su 
palabranan emocional. 

“Mi ta hopi dificil ora di escoge cua 
conferencia mi ta bay bishita, y sigur 
ora mi ta orador. Bishitando Aruba y 
invertiendo mi tempo den ATECH, den 
e communidad, y kedando envolvi cu 
locual co-fundadornan ta construyendo, 
esaki p’ami ta un di e miho inversionnan 
personal cu mi a haci pa locual ta trata crea 
un comunidad, transforma un economia, 
y crea oportunidadnan di importancia pa 
generacion pa bini.” 

E anochi a clausura cu oportunidad nan pa 
netwerk. Den e publico presente, aparte di 
fundadornan di startups y companianan 
manera Hitlist y Huge, tambe por a haya 
representantenan di organisacion local 
manera Presidente di Banco Central di 
Aruba, sra. Jane Semeleer, y Director di 
ATA USA, sr. Ed Malone. 

ATECH Conference 2016 lo tuma luga di 15 
pa 17 di september. Lo bay tin oradornan 
internacional y local cu lo comparti nan 
conocemento riba topiconan cu ta relata 
na startups y tecnologia. 

Pa mas informacion sigui ATECH 
Conference riba Facebook, Twitter y 
Instagram y tambe bishita e website www. 
atechconfernence. com. 

E organisacion sigur kier manda palabranan 
di gratitud na tur esnan cu a haci e anochi 
aki posibel, na representantenan di e 
Consulado Genereal pa nan generosidad, y 
muy en particular tur esnan cu a presencia 
e lansamento. 


















Noord Lab Center NV a haya su di 3 re-certificacion bao di Norma ISO 9001:2008 

Noord Lab Center NV ta sigui reafirma su 
compromiso cu standardnan halto di calidad 


SIMAN pasa Noord Lab Center 
NV a ricibi su re-certificacion ISO 
9001:2008 for di e prestigioso 
organizacion British Standards 
Institution - Mexico. Esaki t’e di 
tres re-certificacion despues cu 
Noord Lab Center NV aki a haya 
pa prome biaha su certificacion 
na aña 2007. Tur aña BSI ta haci 
un bishita pa follow up con e 
sistema ta trahando, pero cada 
tres aña, nan ta renoba e vigencia 
di certificado. 

E auditoria di re-certificacion ta 
un proceso hopi intensivo unda 
ta wordo evalua cada un di e 
actividadnan di un empresa. Pero 
Noord Lab Center NV no solamente 
ta conta cu Certificacion ISO 


9001:2008 tambe e ta Acredita 
bao di e standard ISO 15189:2012 
cu ta un standard specifico pa 
laboratorionan clinico, di manera 
cu t’e unico laboratorio na Aruba 
y den henter area di Caribe cu ta 
sostene tanto e Certificacion como 
e Acreditacion. 

Kico kier men un certificacion 
ISO? 

E norma di Quality Managment 
System ISO 9001 cu a cuminsa na 
aña 1979 bao e nomber BS 5750, 
awendia ta wordo reconoci como 
esun di mas exito rond mundo y 
a ser adopta pa mas cu un miyon 
empresa na 178 pais. 

Certificacion ISO 9001 ta garantiza 
cu un empresa a implanta un 


Sistema di Calidad cu ta efectivo pa 
sigura cu su producto of servicio ta 
cumpli cu loke e cliente tin mester. 

Den un mundo asina competitivo 
ta importante pa conta cu’n 
garantia cu ta certifica e calidad 
di un institucion of compania. 
Calidad ta un criterio cu ta 
wordo scogi dor di un negoshi cu 
finalidad di mehora su procesonan 
operativoysu servicio. 

E idea di kico kier men un servicio 
di calidad ta varia, pasobra e ta un 
criterio hopi subhetivo, ey nan ta 
unda norma ISO 9001 ta drenta y 
ta hunga un rol hopi importante. 

E serie di normanan universal cu 
ta defini un sistema di garantia 


di calidad a wordo desaroya 
pa International Standart 
Organization (ISO) cual a lanta 
mas cu 70 aña pasa y a wordo 
adopta pa mas di 90 pais rond 
mundo. 

Pa haya un certificacion ISO 
9001, un empresa mester tin su 
procesonan asina bon hinca den 
otro cu e satisfaccion di cliente 
mester ta na prome lugar, e 
compania mester ta capaz di usa 
mihor e recursonan disponibel 
pa logra eficiencia, mester duna 
liderazgo un importancia hopi 
grandi, e comunicacion di e 
personal paden di e organizacion 
mester ta hopi efectivo, e enfoke 
na procesonan ta hunga un rol, 

pasobra e ta haci e trabao mas 
cost-effective y logra un mehora 
constant 

Un certificacion ISO 9001 ta 
mustra e cliente cu compania 
cu al a scoge, a implementa 
un sistema pa garantiza cu su 
producto, of den e caso di Noord 
Lab Center, su servicio, ta cumpli 
constantemente cu normanan 
internacional di calidad. Un 
empresa cu tin certificacion ISO 
9001 mas tanto ta wordo beneficia 
cu menos reclamo di cliente, 
menos costo operativo, mihor 
opinion di e cliente, aumento 
di productividad y eficiencia, 
reduccion di gastonan, mas 
competitividad di empleadonan 
y un aprecio mas grandi pa su 


servicio. 

Ken ta otorga e certificacion? 

E certificado cu ta bisa c’un 
empresa ta cumpli cu normal ISO 
9001 solamente por wordo emiti 
pa un organismo de certificacion 
acredita. Den e caso di Noord 
lab Center NV a wordo scogi e 
pionero na nivel mundial pa bira e 
organismo certificador esta British 
Standard Institution. 

British Standard Institution a 
wordo crea 115 aña pasa y tabata 
e prome compania di norma na 
mundo. Na 1918, esta 98 aña pasa 
nan a logra bende mas cu 31000 
norma y a establece mas cu 300 
comite di normalizacion. 

Na aña 1931 e nomber di British 


Standard Institution (BSI) a ser 
formaliza. Na aña 1946 BSI a 
apoya e creacion di ISO y for di 
aña ey e organizacion ISO a adapta 
cantidad grandi di norma cu en 
principio a ser crea dor di BSI. 

Pa aña 2013 BSI a duna 
capacitacion practico na 105 mil 
persona rond mundo tocante e 
manera di implementa y opera 
normanan di calidad.Esaki ta 
mustra e caliber di instituto cu 
Noord Lab Center a scoge pa 
ta su organismo certificador.E 
implementacion di un Quality 
Management System ta crea un 
disciplina y cambio di actitud den 
tur e persona nan envolucra. 

Pa un compania sostene tanto un 
acreditacion como un certificación 


ta trece cune un compromiso hopi 
grandi tanto di empleadonan 
paden di e compania como di e 
compania pa cu e comunidad. 
P’esey Noord Lab Center ta sigui 
traha duro pa sigui mantene su 
control di calidad di tur su testnan 
den e mihor manera posible, ta 
focus hopi riba mehoramento 
continuo di su proceso pa satisface 
e clientenen cu tur su rekisito y 
expectativanan. 

Riba e potret aki por mira: D.r.p.d: 
Anny Jansen (Quality Officer 
y representante di direccion, 
Ana Lezama Asistente di 
administracion, Maya Romero, 
coordinador di laboratorio y 
Juventino Moreno auditor di BSI) 


Inscripcion 
pa e estudio 
pa maestro 
di Enseñansa 
Primario na 
IPA ta cera 
dia 9 di maart 



DIARANSON dia 9 di maart Instituto 
Pedagogico Arubano (IPA) ta tene un anochi di 
informacion pa tur studiante di HAVO, VWO, 
EPI, IBERO y tur otro persona interesa pa haci 
e estudio pa maestro di enseñansa primario 
na IPA. 

E estudio aki ta forma maestro cu ta cualifica 
pa duna les na mucha di kleuter y of scol 
basico. Tur persona cu ta interesa ta bon bini 
na e anochi di informacion cu lo cuminsa pa 
7’or di anochi den Sala Madonna di IPA (Isaac 
Wagemakerstraat 11, San Nicolas). 


Durante e anochi di informacion lo duna 
informacion general di e estudio pa maestro 
pa enseñansa primario. Ademas di esaki lo 
elabora riba e procedura y prueba di admision 
cu mester cumpli cu ne. 

Tur persona cu ta interesa pa bira maestro di 
enseñansa primario por pasa na Studenten 
Services di IPA entre 8’or di mainta cu 12’or di 
merdia y entre l’or cu 3.30 di atardi pa inscribi. 
Pa por inscribi na IPA mester trece e papel di 
registro civil (papel di AWG 5,-), si a gradua 
caba copia di diploma di sea HAVO, VWO, 


MBO nivel 4 of IBERO. 

E gastonan di inscripcion ta AWG 75,-. 

E ultimo fecha pa inscribi ta dia 9 di maart 
pa motibo di varios test di admision cu e 
interesado mester cumpli cu ne. Despues di e 
fecha aki no por inscribi mas pa aña academico 
2016-2017. 

Pa mas informacion por tuma contacto cu 
Studenten Services na 5243100 of por bishita 
nos pagina di Facebook: Instituto Pedagogico 
Arubano. Of bishita nos website: www. 
ipaaruba.com. 








Banda di celebracion di Himno y 
Bandera 

SETAR tambe ta 
celebrande 30 
aña di Status 
Aparte y 30 aña 
di SETAR! 


DURANTE un conferencia di prensa, sra. Suzy Maduro, 
Corporate Communications Manager di SETAR, a conta cu 
den cuadro cu e celebracion di Dia Nacional di Aruba, dia 18 di 
maart 2016, den cual nos ta celebra 30 aña di Aruba su Status 
Aparte tambe, ta alabes 30 aña di SETAR su existencia. SETAR 
a nace como e prome compania Arubano di telecomunicacion. 

“Nos a mira un desaroyo grandi desde 1986 na Aruba den varios 
sector, primordialmente riba e tereno di telecomunicacion. 
Asina p. e. a bay over di sistemanan analoog pa digital y e serie 
di servicionnan cu ta algo automatico awendia manera internet, 
telefonnan celular etc. 

Cu na 1986 no por a pensa mes cu awendia lo por brinda e 
pueblo di Aruba e servicionan aki. Den e 30 añanan e desaroyo 
di telecomunicacion di Aruba a bay hopi acelera y cu varios 
innovacion pa Aruba”, asina Maduro a subraya. 

Suzy Maduro a bisa cu durante tur e añanan desde Status Aparte 
SETAR semper a sostene actividadnan rond di 18 di maart ful 
rond di Aruba. 

Den cuadro di esaki a anuncia asina participacion di SETAR 
como un di e sponsornan principal pa e Festival Un Canto pa 
Aruba 2016 na unda muchanan, hobennan y hende grandi ta 
participa grandemente cu inspiracionnan local y tipico. 

Hunto cu esaki, SETAR ta bay tin un categoria di premio pa 
esnan cu kier participa den e competencia pa poesia cu e tema, 
Creando Conexion: 30 aña di Status Aparte y 30 aña di SETAR. 
E competencia di poesia traha pa SETAR ta habri pa grandi y 
chikito cu por expresa e cambionan aki y e aprecio pa Aruba 
su Status Aparte y cu yegada di SETAR como e pionero den 
telecomunicacion na Aruba 30 aña pasa. 

Sra. Shahaira Labad, hefe di Mercadeo di SETAR tambe a hiba 
palabra y a anuncia cu SETAR lo sponsor pa tur e premionan 
pa e Competencia Nacional Pintamento 2016, dedica na nos 30 
aña Status Aparte y 40 Aña Himno y Bandera. SETAR lo otorga 
na e scolnan ganador un suma cash. 

Onderbouw (klas 1 te cu 3): Prome premio Afl. 1.500, di dos 
premio Afl. 1.000 y di tres premio Afl.750. E mesun suma aki 


AWEMainta Diaranson, 09 Maart 2016 



TAR % SETAR ^ SH-TAR ^ SETAR ^ SETA 
<g, SETAR 'S/ SETAR 'g, SETAR 'g, SETAR 'g, 
-'JZJsj, — TAR 'C', SETAI 

fAR Felis dia di '^setar'^,! 

dera . Himno y Bandera „ . 

'i> s —^ y, SETAÉ 




SETAR SETAR SETAR 


'S.SET, kR '5, SETAR 


iEtAR SEtAR J}. 
I ^SETAR 

iETAR s[ Felis 
^ Hirnr 

i SETAR 


SETAI 


3J — J 


lETAR 



ETAR > S 
SETAR 








































AWEMainta Diaranson, 09 Maart 2016 


23 


tambe pa e ganadornan bovenbouw (klas 4 
te cu 6). 

SETAR lo tin premio pa e mucha tambe cu 
su pintura a sali ganador. Prome lugar un 
certificado na balor di Afl. 300; di dos lugar 
un certificado na balor di Afl. 200; y na di tres 
lugar un certificado na balor di Afl. 100. 

Lo tin un premio special tambe pa e tema di 
Creando Conexion: 30 aña di Status Aparte y 
di SETAR. 

“En conexion cu e celebracion di 30 aña SETAR 
nos tin na benta un t-shirt edicion limita. 


E ta specialmente diseña pa e ocacion aki cu 
desde awe por cumpra na tur Teleshop. E 
lema cu ta aparece riba e t-shirt ta ‘Rubiano 
Orguyoso’ (un expresion popular) y ‘SETAR 
creando conexion’. Tambe den e diseño por 
wak sitionan importante di Aruba manera e 
vuurtoren, Kapel di Alto Vista, e fofoti, Waf, 
Fort Zoutman y e Anker na Colony. 

E t-shirt special aki ta costa Afl.15 y e ta 
obtenibel den dos color cu ta e cora y e color 
blauw berde”, asina Shahaira Labad a splica. 
Labad a bisa tambe cu SETAR tin un campaña 
cu a caba di cuminsa riba Facebook caminda 


tur hende cu ta Fan di SETAR por conta nos 
kico ta pone sinti orguyoso di ta Rubiano. 
Esaki por ta den potret, poesia, un simpel texto 
of un video. Por “post” esaki den nos FB page. 
Ademas, Labad a informa cu lo bay tin 
ofertanan special dia di Himno y Bandera cu 
lo keda anuncia despues. 

Shahaira Labad a termina deseando tur hende 
felis Dia di Himno y Bandera. 

“Ban gosa di e actividadnan cu tin rond. Saca 
bo bandera y mustra cu bo ta un Rubiano 
Orguyoso”, asina el a expresa. 


Minister Paul Croes ta pone enfoke riba 

Igualdad laboral pa 
Dia Internacional 
di Hende Muher 


E AÑAaki Organisacion Mundial di Trabao, esta ILO, lo dialoga 
durante reunionnan na Geneva riba e posibilidad pa promove 
igualdad di sexo y asina caba cu tur forma di discriminacion 
contra e hende muher den e mercado laboral p’asina por logra 
yega na un productividad total pa un y tur pa aña 2030. 

Igualdad di sexo y anti-discriminacion ta pilarnan di e 
Organisacion Mundial di Trabao, cual tin como meta pa promove 
husticia social den e mundo laboral. 

Awor, e fundacion ta yegando na aniversario di su di Dos Siglo y 
a scoge pa pone enfoke riba e hende muher den e mercado laboral 
Aunke cu enberdad nos a conoce hopi cambio den e mundo 
laboral den e ultimo siglo, ainda e igualdad pa loke 
ta trata hende homber y muher ta keda un meta 
dificil pa encontra. 

Pa loke ta trata Aruba, Minister di Trabao 
Paul Croes ta sigur cu e hende muher ta 
un parti clave y importante p’e mercado 
laboral. 

“Den tur sector di nos comunidad, e 
hende muher di Aruba ta caracterisa 
pa su curashi y hunto nos lo percura 
pa su persona y su papel ta proteha 
na tur momento. 

Pabien hende muher pa tur loke bo 
ta, pa tur loke bo ta haci y pa tur loke 
bo ta inspira,” asina Minister Paul 
Croes a bisa. 

Recordando 5 aña di conflicto 

Cruz Cora ta 
honra victimanan 
di violencia na 
Syria 


AWE, diaranson 9 di maart, Het Nederlandse Rode 
Kruis, cu tur su branches den Hulanda y isla di Caribe ta 
acompaña tur Cruz Cora rond mundo pa honra tur victima 
di violencia na Syria recordando 5 aña di conflicto. 

Mas cu 13 miyon hende mester di asistencia humanitario 
pa sobrebibi. Di esaki mas cu 5 miyon ta mucha. 4 miyon 
a huy caba for di Syria. 

En total mas cu 250.000 hende a muri, esey ta mas cu 130 
persona pa dia, di cada siman, pa e ultimo 5 aña. Entre 
esaki tin casi 100 boluntario cu ya caba a perde nan bida 
yudando otro. 

Pa para un momento keto y reflexiona riba algo asina 
tristo den historia, tur Cruz Cora lo hisa bandera halfstok. 
Esaki como simbolo di e sufrimento y tristesa cu e conflicto 
na Syria ta ocasiona y 

muestra di respet pa tur boluntario na e area di conflicto. 




X presa bo mes 

Skirbi pa: Ingrid Werleman, editor di Comprendiendo Bida 

Dia Internacional 
di Hende Muhe 
y e hobencita cu 
nan a agredi 


TIN ora mi ta puntra mi mes si ta 
destino of ta casualidad ta laga bo 
wak cierto situacionnan y pakico. 

Tabata dialuna y riba un caminda den 
Playa, lorando un birada pa parkeer, 
mi ta mira un hobencita teenager ta 
bin di otro banda ta yora di un forma 
hopi desespera. 

Mi ta baha pa informa kico a pasa 
y ta compronde cu un persona riba 
un bicicleta a agredi e hobencita pa 
horta su telefon. E hobencita a bay 
den shock y tur e otro hobennan 
rond tabata haci nan esfuerso pa 
yud’e den un forma of otro. Polis ta 
bin, ambulance ta bin pa atende e 
hobencita wardando pa su mayornan 
yega. 

Mi ta move di e sitio, pero e cara 
angustia y yorando desepera di e 
hobencita ta keda manera graba den 
mi mente y ta pop up cada biaha. 

Mi ta puntra mi mes unda mas nos 
mucha y hobennan por ta echt safe 
den e Aruba actual. 

Mi ta pensa den mi mes: “Mayan ta 
Dia Internacional di Hende Muhe y 
mi ta puntra mi mes kico por haci 
pa por garantisa no solamente nos 
hendenan muhe, pero tur hende 
grandi, mediano y chikito un Aruba 
unda bo por cana riba caya sin miedo 
pa cosnan malo pasa bo.” 

E potret acerca ta di e ambulance 
cu a bin pa asisti e hobencita. 
Conscientemente mi no ta pone e 
hobencita su cara. Ta mas importante 
pa nos proteha privacidad di nos 
mucha- y hobennan. Ta importante 


tambe pa nos haci algo pa hendenan 
cu ta circula riba caya cu intencion 
menos bon. Nos no por keda wak 
e hendenan cu ta biba riba caya 
manera hendenan cu ta molester pa 
comunidad so. 

Pasobra si, nan ta! Pero nan ta tambe 
hendenan cu posibel problemanan 
profundo y malesa di adiccion. Y nan 
mester di tratamento y guia. Nos no 
por keda biba den un circulo vicioso 
di miedo y laga pa cada hende y famia 
busca nan propio solucion. Esaki por 
haci cu mas y mas hendenan lo cera 
nan mes tras di e murayanan di nan 
cas pa evita cu algo malo pasa nan. 
Of loke ta pasa caba, nan ta tuma 
husticia den nan mes man. 

Ami lo kier wak un comunidad di 
hendenan cu tin alegria di bida y ta 
comparti cu otro. 

Mi ta muhe y mi ta mama y mi ta 
stima mi pais. Y mi ta kere cu ta 
birando mas y mas tempo pa nos 
admiti cu nos pais a cambia hopi. Mi 
no kier bay bek na e cosnan menos 
bunita di pasado, pero si lo kier mira 
un Aruba cu ta dushi y safe pa biba. 
Con dushi lo ta si nos por mira un 
sonrisa riba cara di nos hobennan. 
Un Aruba yena cu hendenan contento 
y feliz. 

Nos pais ta un pais hopi chikito y si 
nos tur enfoca rib’e imagen aki y duna 
di nos parti, sigur nos por logr’e. 

Na honor di nos mes y e generacion 
cu lo sigui nos, ban pone man na 
obra. Celebrando Dia Internacional 
di Hende Muhe, ta un bunita dia pa 
cuminsa! 

Cera conoci con ta prepara bo 
"combo" faborito 

Clientenan ta 
haya un tour 
den cushina 
di McDonald # s 
Aruba 


MUCHANAN ta gusta mira unda y con ta 
prepara nan Happy Meal, con nan batata ta 
wordo hasa y kico ta bay den nan hamburger 
faborito. Mayornan ta gusta siña di e 
ingredientenan cu ta bay den e muchanan su 
cuminda y con limpi e cushina ta unda e ta 
wordo prepara. 

Cu esaki na mente, McDonald’s awor ta duna 
oportunidad pa e muchanan y mayornan pa 


comprende di unda e cuminda 
ta bon y con e ta wordo prepara. 
E programa “Open Doors” cu ya 
caba ta conoci den Latino America, 
a wordo lansa pa Arcos Dorados, 
cu ta frankisia di 20 restaurant di 
McDonald’s den America Latina y 
Caribe, pa trece un transparencia 
den e experencia ora di come na 
McDonald’s. Mas di un miyon di 
hende a haci e tour aki caba. 

E programa “Open Doors” ta un 
iniciativa di Arcos Dorados cu ta 
permiti e cliente pa tuma un guia 
den e tour den e restaurantnan di 
McDonald’s. 

Pa solamente 30 minuut, 
bishitantenan por experencia e 
con e limpiesa den cushina ta y tambe con e 
proceso di e cuminda ta bay, nan por check 
e siguridad y calidad den caba etapa di e 
preparacion di e cuminda. E freezer, e deposito, 
e griller y e fryer ta algun stop durante e tour. 

“Transparencia ta trece confiansa y confiansa 
ta laga nos clientenan bin bek. Nos ta orguyoso 
di nos calidad y ta kere den nos producto. Nos 
ta invita tur hende pa bishita nos cushina pa 


asina bo por mira e calidad y cuido uza pa bay 
den e cuminda na McDonald’s”, asina Sulina 
Vrolijk, Operation Manager di McDonald’s 
Aruba, a bisa. 

Participantenan di e programa di “Open Doors” 
cu ta enfoca tanto riba muchanan di scol como 
tambe adulto, ta capaz pa mira con e cuminda 
ta wordo warda y prepara, kico ta pasa patras 
di e counter y den cushina y con e miembronan 
di e team ta sigur cu cada cliente ta ricibi 
exactamente kico nan e pidi p’e. 

“Ora e muchanan mira di unda nan cuminda 
ta bini, nan ta bira consciente pa bida largo 
y ta yuda nan pa haci pregunta y logra pa 
companianan mantene un standard halto”, 
asina Sulina Vrolijk, Operation Manager di 
McDonald’s Aruba, a bisa. 

Den 2016 McDonald’s tin como meta pa 
alcansa mas di 5000 bishitante na Aruba. 

E programa ta habri pa tur hende. Pa participa, 
bishita McDonald’s situa na Palm Beach, 
Seroe Blanco of Santa Cruz y inscribi pa e 
siguiente “Open Doors” tour, cu ta wordo duna 
diariamente. Bo por conta di bo experencia 
riba Social Media dor di uza e Hash Tag 
#OpenDoors of #PuertasAbiertas. 




Marcelina ta bira e feliz 
ganadora di Big 4 Merdia cu 
un cheque di 107.000 florin 


LOTTO, e loteria di Aruba, 
recientemente a entrega un cheque 
grandisimo di 107.000 florin di Big 4 
Merdia na Marcelina M. K. 

E ticket di suerte a ser bendi na 
Mandingo’s Snack. Marcelina a hunga 


e numbernan 4477 y cu Pick 3 *477. 
Suerte tabata cu ne y el a bira un otro 
feliz ganadora. 

Un pabien ta bay pa Marcelina. 

Lotto ta sigui encurasha comunidad pa 
sigui cumpra y haci boso soño realidad. 

Concierto Dominical 
Donny Lacle cu un 
programa varia y un 
tremendo ambiente 


AUNKE e Concierto Dominical 
Donny Lacle, manera di custumber, 
no a tuma luga na Manchebo, pero 
den e sala di entrada di Biblioteca 
Nacional den Madurostraat, e 
bishitantenan a bay cas hopi 
contento y e organisadornan hopi 
satisfecho. 

E organisadornan cu cooperacion 
y yudansa di diferente trahador 
di Biblioteca y otro boluntario a 
logra duna e sala un “facelift” y 
transform’e den un tipo di “Café 
MusicaF’.Tur esnan presente a sinti 
nan mes na cas y niun momento so 
a haya falta di The French Steak 
House di Manchebo. Un y tur 
a disfruta di musica crioyo, un 
variadad den edad di artista y di 
instrumento musical. 

Y loke tabata hopi importante: 
tur hende por a mira y scucha e 
artistanan bon bon. 


Manera di custumber e concierto 
aki tabata di ll’or di mainta te l’or 
di merdia. 

Y ademas nos a keda masha 
contento cu despues di basta 
tempo nos por a yama nos tata di 
Cultura, Padu Lampe bon bini na 
nos concierto. 

E mainta a habri cu presentacion 
di e gran pianista Livio Hermans. 
Livio a dedica e cantica “Speransa” 
na Johnny Croes, despues a toca e 
wals “Pa un Gran Señor”, cu sra. 
Margaret Hage a skirbi pa Padu. 
Livio a finalisa su presentacion 
cu e pieza “Momento Musical” 
di Schubert cu el a dedica na 
na memoria di sr. Ike Cohen, 
Richard Harms, Lio Booi, John 
BooiyJanBastiaanse (turd.f.m.), 
kendenan tabata para na cuna di e 
conciertonan na Manchebo. 


Despues a sigui 
tres alumno di Scol 
di Musica Rufo 
Wever, Justin Peña, 
Cariénne de Cuba y 
Luis van Delden, cu 
a encanta e publico 
cu nan bon y bunita 
presentacion. 
Justin riba 
guitara a toca dos 
wals, “Vivian” di 
Padu Lampe y 
“Rosemarie” di Alfonso (Buchi) 
Boekhoudt. Carienne, cu tin 
solamente 13 aña, a toca riba 
piano: “Mazurka” di Iman 
Landheer y 

“Basha awa bay” - calypso di Yrad 
Illidge mihor conoci como Lord 
Boxoe. 

Louis van Delden a toca riba cuarta 
e bunita piesa “Annette” di Rufo 
Wever. E tabata un satisfaccion 
grandi pa scucha y mira nos 
hobennan toca y mantene bibo 
nos musica crioyo. 

Mientras tanto Mario Middendorp 
a yega. Mario ta un di e artistanan 
cu a toca na e prome concierto na 
Manchebo na januari 2000. 

Pa e motibo aki Livio, compaña pa 
Mario riba baho, a toca e wals di 
Padu “TeleAruba” y e wals di Rufo 
Wever “Aruba”. 


E cuarteto di blokfluit bou guia di 
Catherine Provence, consistiendo 
di Catherine Provence mes, Suzy 
Arts, Richard Luidens y Gilbertus 
Henriquez a toca dos tumba: 
“Awacero” y “Fiesta den Cura”. 
Mientras e caha di glas tabata 
pasa rond, den cua por a hinca un 
donacion pa nos futuro talentonan 
musical, Rob Rijnbouty Catherine 
Provence-Hanrath hunto, pues 
cu cuater man, a toca dos wals di 
Rufo Wever riba e piano di cola: 
“Preciosa” y “Pensando en ti”. 
Grupo Zjilea percura pa e 
ambiente di custumber na final di 
nos conciertonan, ora e publico ta 
canta coro y ta los e pianan. 

E grupo ta consisti di Chencho 
Kelly, lider, RobertThiel, Joy Giel, 
Humphrey Solognier, Nelson Tiel, 
y e cantante- coristanan, Yosmar 
Sneek, Elizabeth Loefstoky Astrid 
Gietel. 

Nan a presenta: “Dugu, Dugu sin 
saus”, “Cunucu di Seit”, “Wan 
Sani”,y algun mas. 

Prome cu tur hende a bay cas 
nan a duna un fuerte aplauso na 
e personal di Biblioteca Nacional 
cu a coopera tremenamente. Sin 
nan jmdansa e Concierto lo no por 
a sigui. 

Pasobra 27 di maart ta Pasco 
Grandi, e proximo concierto ta 
tuma luga dia 3 di april. 




Cariénne de f Vuba 

YATA casi 35 aña pasa cu Museo Arkeologico 
Aruba a habri su porta pa publico pa prome biaha 
den e edificio monumental na Zoutmanstraat 
1. Un di e tareanan principal di e Museo, 
defini desde su apertura na 1981 caba, ta pa 
e promove e valioso herencia arkeologico di 
nos isla. 

Pa medio di su exposicion permanente, 
exposicionnan temporario y publicacionnan, 
Museo Arkeologico a ehecuta e tarea aki na 
un manera hopi varia. 

Na 1989, a lansa e serie di publicacion 
‘Publicacion di Museo Arkeologico Aruba’ cu ya 
ta conta cu 12 produccion tanto na Papiamento, 
Ingles, Hulandes y Spaño. Contenido di 
e bukinan aki ta varia di reportenan di 
investigacionnan cientifico te na bukinan dirigi 
specificamente riba mucha. 

Cu apertura di Museo den e antiguo edificionan 
monumental di famia Ecury na 2009 a adapta 
e nomber di e serie aki di acuerdo cu esun di 
Museo esta ‘Publicacion di Museo Arkeologico 
Nacional Aruba’. 

E serie aki a ricibi hopi elogio den transcurso di 
aña, specialmente di e mundo academico local 
y regional. Actualmente ta asina cu Museo tin 
un ‘wachtlijst’ di peticion di academiconan 
interesa pa publica nan manuscrito den e serie 
aki. 

Museo tambe ta trahando riba un edicion nobo 
cu e topico di e dibuhonan Indjan riba baranca, 


Na aña 2009, a dicidi di 
cuminsa un serie nobo 
den forma di un ‘scientific 
journal’. A titula e serie 
aki ‘Ceque’, e palabra 
Caquetio pa ‘shoco’ y su 
prome edicion, cual ta un 
compilacion di historia di 
Aruba, a ‘sold out’. 

E di 2 edicion ta conta e storia di ‘Hero’, un brik 
cu a sink dilanti costa norte di Aruba na 1886 
y na cual topico Museo a dedica un exposicion 
temporario tambe. 

Number 3 den e serie di ‘Ceque’ lo trata 
e estudio di material di cocolishi y ta den 
produccion e aña aki. 

Pa yega ainda mas cerca di comunidad y 
haciendo uzo di posibilidadnan di e Era 
Digital, Museo Arkeologico lo lansa un serie 
di publicacion nobo bou di e nomber ‘In 
situ’, dirigi specialmente riba studiante y 
profesionalnan hoben. 

E nomber ta un adverbo latin cu kiermen ‘na 
su lugar original’ of ‘na su lugar’. 

T a asina cu pa arkeologonan y otro cientificonan 
manera e. o. biologonan, ta di gran balor pa por 
studia algo ‘in situ’ pues den su contexto orginal. 
E serie aki lo ta den forma di ‘folders’ numera y 
cu un contenido accesibel pa un publico grandi 


varia. 
E prome 
edicion di 

‘ I n situ’ lo ta na 

Papiamento y 
Ingles y lo tin como topico e 

prome resultadonan di investigacion na e sitio 
arkeologico di Santa Cruz 35. Lo imprimi un 
cantidad limita ya cu Museo ta trahando duro 
pa sigura cu lo pone e serie nobo aki disponibel 
pa un y tur por ‘download’ riba un plataforma 
virtual proximamente. 

E serienan di publicacion di Museo Arkeologico 
ta posibel danki na e sosten valioso cu a haya 
den pasado di e. o. UNOCAy awor pa e promer 
edicion di ‘In situ’, di ‘Fundacion 1403’ y di e 
proyecto financia pa Conseho di Investigacion 
di Union Europeo, ‘NEXUS 1492’. 

Diahuebs dia 3 di maart venidero a lansa e 
serie nobo aki durante un Café Cultural na 
Museo Arkeologico Nacional. 

RBC Royal Bank 
su Auto Show 
2016 tabata un 
exito rotundo! 

Y su tremendo oferta ta valido te dia 22 di april! 


DIASABRA ultimo dia 5 di maart, RBC Royal Bank a tene su Auto Show 
sales event den e parking lot di Compleho Deportivo Frans Figaroa na Noord. 
Durante e Car Show aki tur Car Dealers y algun Motor Dealers tabata presente 
y a showcase tur nan autonan y motorcycles di ultimo modelo. Esaki tabata 
un evento sumamente exitoso y p’esey a peticion di pueblo RBC ta extende 
su oferta te dia 22 di april. 


E oferta aki ta encera un prestamo pa auto c’un interes reduci di solamente 
7.5% APR, posibilidad di pago riba bo auto nobo te cu 7 aña, cero gasto di 
administracion, un gasolin voucher di Afl.50 mas un bunita RBC Car Wash 
kit. 

Ademas, RBC lo rifa premio cash y un persona lo tin chens pa gana su 
prestamo na 0% di interes! 


Durante e Car Show aki un grupo grandi di hende a atende. Tabatin Dino 
Jump pe muchanan y DJ101 a sa di pone tremendo ambiente. Tambe 
YMCA tabata presente y a percura pa bendemento di cuminda y bebida 
cu sigur a laga tur hende bariga yen curason contento. 


Sigur hopi hende a sali feliz y contento cu nan prestamo pa auto di RBC! 
Pues probecha bo tambe ainda di e tremendo oferta aki y si bo mester 
mas informacion yama RBC su Service Line na 588-0101. 
Simplemente mester trece dos ID valido, dos ultimo payslips si ta 
cobra pa luna, cuatro ultimo payslips si ta cobra pa quincena y carta 
di referencia di trabou pa aplica. 

Animal Relief Foundation ta anuncia: 

Segundo "Silent Auction" 
pa recauda ffondo pa nos 
mascotanan durante Yappy 
Hour na MVC Eagle Beach 


C U 

s u m o 

placer nos ta anuncia e 

segundo “Silent Auction”. Di ARF (Animal 
Relief Foundation Aruba), evento cu lo tuma 
luga durante un Yappy Hour. 

E idea ta pa tene un actividad ameno unda 
esnan cu ta stima bestia por reuni y na mes 
momento haci un bon pa nos mascotanan. 


E evento aki ta wordo organisa dor di un 
organisacion completamente caritativo, 
trahando na 

bienestar di nos mascotanan riba caya. ARF 
lo tene su segundo “Silent Auction” dia 11 di 
maart, na MVC Eagle Beach. 

Bo ta keda cordialmente invita di 4:00pm te 
cu 7: OOpm na e Yappy Hour, unda lo tin drinks 
na prijs special y pasa boca gratis. 

Lo tin diferente articulonan masha atractivo pa 
e Silent Auction aki y tambe lo tin bendemento 


di tickets/rifa na porta, prijs ta 5 florin pa ticket. 
Den e prijsnan aki tin e. o. gift certificates di 
restaurant, di wind-surfing y mucho mas (no 
mester ta presente pa reclama premio). 

E placa recauda lo wordo uza pa gastonan 
di veterinario, transportacion y gastonan pa 
alohamiento di mascotanan abandona riba 
nos isla. 

Mascotanan ta bon bini, acompaña pa nan 
doño, semper y cuando nan tin banchi y 
cadena.Lo tin awa y treat pa e mascotanan. 


Biblioteca Nacional Aruba ta 
organisando 

Un curso di 
6 encuentro 
tocante 
Spiritualidad 



BIBLIOTECA Nacional Aruba ta organisa un 
curso cortico di Spiritualidad di 6 encuentro. 
Participantenan bou guia di e docente sr. Ernst 
Stutterheim ta bay studia y combersa riba 
diferente topico di Spiritualidad. 

Esaki ta cuminsa diamars mainta dia 5 di april 
y ta di 10’or pa 12’or. E grupo ta topa 6 biaha 
na Biblioteca, dia 5,12,19 y 26 di april y dia 
3 y 10 di mei. 


Tema central ta bo propio spiritualidad y 
ta explora cada siman otro tema manera 
religionnan di mundo e. o. Budismo, Islam, 
experencia spiritual di hende y grupo na 
mundo, e conexion cu Dios, filosofia di bida y 
spiritualidad entre hende, ritual, meditacion. 
Cursistanan ta purba contesta e pregunta kico 
spiritualidad ta nifica pa nan mes y ta traha na 
ta mas consciente di nan propio experencia. 


Esaki ta un curso pa adulto y ta tuma luga 
diamars mainta di 10’or pa 12’or na Biblioteca 
Nacional Aruba. 

Sr. Glen Thode ta guest speaker pa duna un 
introduccion di Budismo y Taoisme. 
Registraciontaceradia25 dimaart. Registracion 
ta posibel via info@bibliotecanacional.aw, 
tambe pa pidi mas informacion. Costo ta 95 
florin pa persona. 

Chekeo 
di sucu y 
evaluacion 
di riesgo 
gratis 




IBISA ta invita comunidad pa acudi na dos 
dia di chekeo y control di sucu, como tambe ta 
realisa e parti di evaluacion di riesgo pa yuda 
preveni e enfermedad di diabetes. E chekeo aki 
ta completamente gratis y NO mester ta na yuna. 

Dianan di chekeo 

Diahuebs, dia 10 di maart 2016 na Centro 
Deportivo Libertador Betico Croes for di 8:00am 
te cu 3:00pm. Y diabierna, dia 11 di maart 2016 
na Sport Centrum San Nicolas (oficina di IBiSA) 
ta cuminsa for di 11:00 am te cu 3:00 pm. 

Personal di Bus di Salud lo ta presente na e 
lugarnan aki pa brinda su servicio na tur bishitante 
cu acudi pa e control. 


Diabierna awor ta ultimo dia pa entrega bo poema 

Fort Zoutmcan lo ta 
anfitrion di evento 

“Poeta di Patria" 

Ta invita poetanan pa inspira riba patrimonionan di nos isla 



Ta pidi tur interesado 
pa entrega nan poema 
prome cu dia 11 di 
maart na Departamento 
di Cultura of na Fort 


MUSEO Historico ta sinti su mes masha 
honra pa por anuncia cu, hunto cu 
Comision Celebracion Dianan Nacional, 
di departamento di Cultura y cu empuhe 
di Ministerio di Cultura, pa forma parti 
di e celebracion di 30 aña di nos Status 
Aparte y 40 aña di nos Himno y Bandera, 
pa por ta anfitrion di e evento di poesia 
yama “Poeta di Patria. 

Esaki ta un competencia den cual ta haci 
yamada na tur poeta di Aruba pa skirbi 
nan poesia dedica na nos patrimonio. 
E tema di e aña aki ta “Un aventura 
cultural”. Esaki den cuadro di e hecho 
cu nos isla ta multicultural, pues nos ta 
masha rico na historia. Museo Historico 
ta convenci cu e tema aki sin duda lo 
pusha e mente creativo un tiki mas. 

“Papiando di tema, si bo ta bay skirbi 
un poesia di e patrimonio di Aruba, no 
pensa solamente riba Status Aparte of 
Himno y Bandera”, asina Joase-Ann van 
der Biest, Manager di Museo Historico 
a splica. 

“Por pensa riba Aruba completo, manera 
riba nos cultura, historia, herencia, 
flora, fauna, musica, nos ta asina rico 
na tradicionnan cu ta forma nos cu bo 
poema por ta rico na informacion y 
inspiracion tambe”. 

Fundacion Lanta Papiamento lo cualifica 
e poemanan pa asina saca e miho 
“Poeta di Patria”. Mester tene cuenta cu 
reglanan di participacion, cu ta minimo 
4 y maximo 7 strofa, cada strofa mester 
consisti di 4 liña, mester rima, tipico 
mester ta patrimonio di Aruba, e 
poeta por participa te cu 3 poema y 
experto di poemanan mas largo por 
participa pero mester tene cuenta 
cu te cu 17 strofa por cualifica. 


Zoutman. Tambe por mande via e-mail 
na: fundacion.lanta.papiamento@ 
gmail.com of na poetadipatria@gmail. 
com. 

Setar como patrocinado di e evento 
lo entrega un premio special na un 
tema special den e evento, cu ta 
“Creando conexion”. Den e segmento 
ey mester por enfoca riba e 30 añanan 
di Setar como nos compania nacional di 
telecomunicacion y e desaroyonan cu 
telecomunicacion tabatin den e ultimo 
decadanan. 

E anochi final pa eligi e “Poeta di Patria” 
lo ta un anochi di gala riba diamars 
14 di maart 2016 den Fort Zoutman 
cuminsando for di 6:00pm. 

Ta invita un y tur pa ta presente na e 
evento aki, den cual e miho poetanan 
di Aruba lo sa di inspira y presenta nan 
poemanan pa dedica specialmente na 
nos celebracion special e aña aki, en 
conexion cu 30 aña di nos Status Aparte 
y 40 aña di nos Himno y nos Bandera. 

Den Memorium di 
ing. Virgilio Kock: 
E arkitecto 



VIRGILIO Kock a nace riba 29 di 
november 1939 na Aruba y tabata 
yiu mayor di Bertha Geerman 
(d.f.m.) y Valerio Kock (d.f.m.). 


Virgilio a lanta den bario di Santa 
Cruz hunto cu su rumannan. El 
a caba su mulo na Dominicus 
College. Cu un edad hopi hoben na 
1956, cu apenas 16 aña e tabata un 
di e prome studiantenan Arubano 
cu a bay Hulanda pa studia. El a 
caba su scol secudario H.B.S. na 
Canisius College na Nijmegen. 
Despues el a sigui su estudio 
na Hoge Technische School di 
‘s Hertogenbosch, na unda el a 
gradua na 1963 como ingeniero 
den bouwkunde. Tambe e a 
obtene un acta pedagogico 
pa duna les den bouwkunde. 

Virgilio a regresa su pais 
natal y a cuminsa traha na 
DOW. na 1963. Virgilio Kock 
tabata e prome ingeniero 
Arubano cu a cuminsa traha 
na DOW. Su ultimo funcion 
den DOW tabata adjunct 
director te ora cu el a baha 
cu pensioen despues di 25 


aña elaborando su 
trabao den servicio 
di Gobierno. 

Virgilio Kock a 
diseña hopi obranan 
arkitectonico pa 
su pais durante su 
tempo na DOW y 
den su oranan liber. 
Algun proyectonan 
di Virgilio Kock ta 
e Militairtehuis na 
Savaneta, e edificio 
di telefoondienst 
na San Nicolas, e 
remodelacion di e dak 
di e markthallen na 
Playa cu e daknan den 
forma di olanan. 

E pedestal di e estatua di Juancho 
Yausquin (d.f.m.), e poduim di 
Plaza Libertador Betico Croes, 
Harbourtown Hotel Casino y 
Marina, Harbourtown Casino y 
Harbourtown market (e actual 
Rennaissance Seaport Mall, 
Casino y Renaissance suites). 

E ultimo proyecto tabata tambe 
innovativo pa Aruba pasobra e 
edificio di e Mall y e Hotel a wordo 
traha na unda tabata lama. Cu un 
tecnica avansa pa e tempo ey a 
logra yena lama pa pone e hotel 
riba dj’e. 

Tambe Virgilio a diseña hopi cas 
di familia. Su prome cas cu el a 



diseña tabata pa sr. Do Farro 
na Rudolf Arendsstraat. Pero 
su obra mas grandi pe tabata 
e Kapel Emanuel na San 
Nicolas. 

P’e tabata un honor na como 
Arubiano pa a wordo acerca 
na 1964 pa Pastoor Bernadino 
van Baars (d.f.m.) pa diseña 
un Kapel pa San Nicolas den 
arkitectura moderno. 

Virgilio Kock a diseña e edificio 
den forma di e letter “V” cu ta su 
signatura cu por wordo ripara 
riba diferente di su diseñonan. El 
a scoge un sitio na halto riba un 
cero, digno pa 
traha un tempel 
Catolico, na 
Grote Bergweg. 

E localidad 
t a b a t a 
importante p’e 
pa e biento di 
passaat por a 
pasa cu un fluho 
bon dor di e 
edificio. Virgilio 
tabata fascina cu 
e diseñonan di e 
arkitecto Frances, 
Charles-Édouard Jeanneret-Gris, 
miho conoci como Le Corbusier, un 
pionero de arkitectura moderno. 

Virgilio a conta su yiu mayor, 
Yvonne Webb-Kock, arkitecto 
cu ta proteha monumento, cu e 
angelnan tabata su inspiracion 
pa diseña e edificio religioso aki. 
Ora bo para dilanti di e edificio e 
fachada ta dunabo un impresion 
di dos halanan habri di un angel. 
E altar ta diseña den forma di un 
parabool bira (boog bira), cu ta 
significa cu ora bo ta den e boog, 
bo ta cuida cu 
brasanan rond 
di bo y ora bo 
tin cu sali di e 
brasa ta riba 
bo tin cu bay 
anto bo ta 
mas cerca di 
cielo. 

A s i n a 
Virgilio kier 
a simbolisa 
c u D i o s 
semper tin 


su brasa habri pa bo y si bo bay 
den su brasa ta riba pa shelo so bo 
por bay. E mesa di altar ta traha di 
hooibergiet un piedra valioso di 
Aruba mes na unda Virgilio ker a 
duna homenahe na e pais Aruba. 

Sin cu Virgilio sa, pastoor 
Baars a entrega e diseño pa 
un competencia di arkitectura 
“Architecture d’Ajourd’hui” na 
1969 na Francia. Virgilio a gana 
un premio di 10.000 Frank (3.000 
florin e temprada ey, ekivalente 
awendia na 19.600 florin) cu el 
a duna completo como donacion 
b e k n a 



misa 

Catolico pa por mantene e edificio. 
E diseño tabata asina 
impresionante cu e a wordo 
menciona den e Encyclopedie di 
Antias Neerlanders. Tin algun 
elementonan cu a wordo cambia 
durante añanan y lo ta deseo pa 
pone e Kapel cu tin awo 50 aña 
bek na su diseño original. E famia 
ta hopi agradecido cu nan mag di 
pone e misa di despidida na Kapel 
Emanuel. 

Virgilio Kock tabata stima 
arkitectura cu ta un arte. E tabata 
siña tur su yiunan pa stima 
arkitectura y tur mester a yuda 
wanta e meetlint pa midi pa caba 
su diseño. Virgilio semper a gusta 
e estilo moderno di arkitectura. 
Su relacion cu su ex-coleganan 
na DOW tabata hopi bon y hunto 
cu nan a realisa hopi proyectonan 
pa Aruba. 

Cu ing. Virgilio Kock sosega na 
paz. 

Dedica na nos tata un gran 
arkitecto Arubano. 

Arubaanse Voetbal Bond ta orguyoso di anuncia cu: 

Rini Coolen a yega pa 
train seleccion di Aruba 
pa Caribbean Cup 

Weganan ta conta pa "ranking" di CONCACAF 



PA MEDIO di bon cooperacion y un 
“memorandum of understanding” firma 
entre Arubaanse Voetbalbond (AVB) y 
PEC Zwolle, un biaha mas e asociacion 
di futbol di Aruba a logra haya Rini 
Coolen como “bondscoach” pa train e 
seleccion di Aruba cu ta participa na 
e “Caribbean Cup” na luna di maart. E 
bondscoach a yega Aruba dialuna y e 
mesun anochi caba a reuni cu e seleccion 
di Aruba pa un prome training. 

“Lo tin cuater training despues cu e 
hungadonan cumpli cu e weganan di 
e campeonato local actual”, asina Rini 
Coolen a bisa. E hungadonan di Hulanda 
lo yega den transcurso di e siguiente 
simannan y lo tin un training cu tur 
hungado hunto. 

E seleccion lo hunga dos wega di 
Caribbean Cup. E prome ta tuma luga na 
Antigua riba dia 22 of dia 23 di maart, 
Richard Dijkhoff, Presidente di AVB a 
bisa. 

El a splica cu a ricibi dos diferente fecha 
y ta wardando pa e decision final di parti 
di organisadonan di Caribbean Cup 
encuanto di e esaki. E di dos wega, cual 
ta versus e ekipo di St. Kitts y e wega 
ey lo tuma luga na Aruba riba dia 26 di 
maart 2016. Ta bon pa bisa acerca cu e 
campeon di Caribbean Cup lo hunga den 
e “Gold Cup” otro aña na Merca. 

Richard Dijkhoff a comenta cu lo tin 
diferente anuncio cu informacion di 
e hungadonan pa cu e wega na Aruba 
pa sigura cu stadion ta yen atrobe cu 
fanaticonan pa apoya Team Aruba. 

Rini Coolen tabata na Aruba na 
september ultimo y e conoce mayoria 
di e hungadonan di e seleccion di Aruba 
caba. El a traha tambe un pre-seleccion 
di hungadonan cu ta biba na Hulanda y 
den transcurso di e proximo simannan 


lo anuncia kende ta e seis of shete 
hungadonan cu lo biaha for di 
Hulanda pa uni na e seleccion 
di Aruba. E team lo consisti di 
mayoria hungadonan cu ta biba 
na Aruba mes, Coolen a bisa. 

E bondscoach a yega Aruba 
cu hopi entusiasmo y energia 
pa cuminsa cu e trainingnan 
di biaha. E lo ta observando e 
hungadonan tambe durante di 
diferente wega. E kier mira nan 
hunga den competencia, el a bisa 
y ta p’esey el a bin Aruba e siman aki. 
Rini Coolen a haci su huiswerk prome 
cu tur cos, mirando weganan di e 
teamnan di St. Kitts y Antigua pa ta bon 
orienta riba e puntonan di enfoke cu ta 
necesario pa e team di Aruba. 

Richard Dijkhoff a agrega cu e hobennan 
na Aruba a cuminsa prepara for di 
januari caba y e escogencia final ta 
un decision di Rini Coolen, como e 
bondscoach. AVB ta contento cu por a 
yega na un acuerdo cu PEC Zwolle y 
logra haya Coolen como bondscoach na 
un tarifa hopi rasonabel. 

Arubaanse Voetbal Bond a sigura cu tur 
e hungadonan, cu excepcion di dos for 
di Hulanda, ta conoci caba y a hunga 
den e seleccion di Aruba pa e rondnan 
di eliminacion pa Copa Mundial aña 
pasa. No ta sigur si Breinburg di NEC 
Nijmegen lo cura di su lesion pa por 
hunga e weganan pa nos seleccion y ta 
wardando pa resultadonan final di su 
testnan. 

Posiblemente Bonifacio lo uni na e 
seleccion tambe, pero ta pendiente 
pa documentonan cu ta confirma 
oficialmente su lasonan cu Aruba. Aruba 
tin un bondscoach profesional, pero 
no ta confirma ainda kende lo forma 
parti di e seleccion finalmente; AVB a 
dicidi cu lo laga e decisionnan tocante 
hungadonan y trainingnan pa e coach 
tuma. 

“Tin un compromiso grandi y e 
entusiasmo ta halto”, segun Richard 
Dijkhoff. 

El a conclui bisando cu e presencia di 
un coach profesional no solamente ta 
hisa e nivel di accion di e seleccion, 
pero tambe ta refleha den weganan 
di campeonatonan local y pues ta un 
bentaha hopi grandi. 


















Pa e Copa Himno y Bandera 2016 

Federacion di 
Ajedrez ta bay 
organisa su 
proximo torneo 
di weekend 


DIAHUEBS awor, dia 17 di maart, Federacion 
di Ajedrez di Aruba ta bay organisa su proximo 
torneo di weekend pa e “Copa Himno y 
Bandera 2016”. 

E torneo aki, ta wordo hunga den 4 grupo. 

Un grupo U-12 Boys y un grupo U-12 Girls, pa 
nos hungadornan bou di 12 aña. 


Un grupo U-18, pa e 
hobennan bou di 18 aña y 
un grupo Open, pa hungador 
di tur edad. 

Horario di e weganan ta 
como lo siguiente: 

Pa Grupo U-12: 

Diahuebs 17 dimaart. Prome 
rond lo start pa 10’or di 
mainta y e ultimo rond lo 
termina pa 2:30 di merdia. 
Entregamento di premio lo 
tuma luga entre 2:30pm y 
3: OOpm.Muchanan mester ta 
presente na club pa 9:30am 
p’asina por cuminsa na 

tempo. 

Pa U-18 y Open Group: 

Diabierna 18 di maart pa 08: OOpm -11:30pm 
e Prome Rond ta start. Diasabra 19 di maart pa 
3:00pm - 06:30pm tin e Segundo Rond y di 
07:00pm- 10:30pm e Tercer Rond. 


Diadomingo 20 di maart pa 10:00am - 
01:30pm tin e Cuarto Rond y di 02:00pm - 
05:30pm e Quinto Rond, e ultimo rond. 
Entregamento di premio lo tuma luga 
diadomingo entre 5:30pm y 6:00pm. 

Nos tin premionan special pa e miho hungador 
bou 16 aña, mihor hungador bou 14 aña, miho 
hungador bou 10 aña boys, y miho hungador 
bou 10 aña girls. Un hungador no por bay cu 
2 premio. 

Waiting time lo ta 30 minuut. Inscripcion ta pa 
U-12yU-18AfllO,-ypaegrupo OpenAfll5,-. 
Tur e partidonan lo wordo hunga den nos 
clubhuis na Nieuwstraat 11, Oranjestad. 
Arbitro pa e evenemento aki, lo ta Robert Jean- 
Pierre Lesire pa U-12, y Octavio Croes pa U-18 
y Open. 

Tur hungador di ajedrez ta bon bini. Dialuna 
awor, 14 di maart entre 7:00pm y 9:00pm, lo 
tin oportunidad pa registra pa e torneo aki. 
Esaki lo tuma luga den nos mes un club na 
Nieuwstraat 11. 

Team di 
"Powerpuff 
Girls" a domina 
tur otro ekipo 
den Seso Sport 





insoportabel! Ya despues di 20 
pregunta Powerpuff ta birando un 
tsunami imparabel c’un bentaha 
di 5 punta riba su siguiente rival 
cu ta OMG! 

10 pregunta por haci un diferencia 
enorme, pero tur participante ta 
sinti cu pa Powerpuff Girls cay 
atras ta un derame cerebral mes 
nan mester haya! 

Despues di 25 pregunta, OMG y 
No Problem ta cuminsa mira un 
luz chikito na final di e tunnel, ya 
cu ta parse cu Powerpuff a cansa 
un tiki y e diferencia ta 4 punta so! 
Pero den e ultimo 5 pregunta e luz 
chikito den e tunnel a resulta di ta 
e trein di victoria di Powerpuff cu 
ta biniendo ful speed! Golpi tras di 
golpi Powerpuff ta parti y ta logra 
gana cu 71 punta, sigui pa OMG 
cu 64 punta, y No Problem na di 3 
luga cu 60 punta. 


E prikichinan a cuminsa 
“fladder” y altera tempran 
ora cu e prome pregunta 
tocante luna a sorprendenan 
y duna nan un “wake up 
call”. Hoffi Prikichi ta 
recuperabon, pero despues 
di 10 pregunta ya caba 
Powerpuff tin un bentaha 
di 5 punta riba e Kikinan y 
tambe No Problem! 


E TEAM femenino di “The 
Powerpuff Girls” simplemente 
tabata demasiado caliber pa tur 
otro team den e ultimo evento di 
Seso Sport cu Club Portugues na 
Primavera a organisa! 

E campeon di aña pasa, Team Peña 
Saca, a bin caba cu rosea cayente 
di varios team den nan nek, e. 
o. di e “cracknan” manera The 
Saints, Hoffi Prikichi, y di Raspa 


Coco, pero niun 
hende no a conta 
cu e poder cerebral 
cu Powerpuff a bin 
cu ne. 

Na cuminsamento, 
dos team cu no a bin ful ekipo a 
dicidi di join otro, esta Old Parr 
y The Saints, kendenan a forma 
un team estilo “super heroes” cu 
e nomber “OMG”, esta “Oh My 
Goodness”. Nan a resulta di ta un 


challenge fuerte pa tur e otronan, 
incluiendo e semper flamante 
team di “de Wijze Oma’s”! 

Despues di 5 pregunta ya caba 
Powerpuff tabata dilanti cu 
diferencia di 3 punta riba 
Peña Saca, sigui pa di cerca 
Raspa Coco, No Problem, 
Wijze Oma’s, OMG, y Hoffi 
Prikichi, tur empata na mes 
un puntuacion. 


Na half time, e team duro 
di Noord, esta No Problem 
ta yega cerca di Powerpuff 
c’un diferencia di 3 punta 
so! Na di 3 te cu di 7 luga, 
OMG, Raspa Coco, Hoffi 
Kiki, Peña Saca, Wijze 
Oma’s tur ta den race ainda 
cu diferencianan di punta 
minimo! 

Di dos buelta tension ta 
cuminsa pisa riba tur team 
ora poder di Powerpuff 
Girls cuminsa bira 


E prikichinan y Raspa Coco a keda 
empata na di 4 luga cu 58 punto, 
sigui pa Peña Saca cu 57, Wijze 
Oma’s cu 55, Lucky Brains cu 39, 
y por ultimo Sweet Smarties cu 
34 punto. 

Club Portugues kier a duna un 
danki na tur team cu a haci e anochi 
emocionante aki inolvidabel y kier 
a corda tur team pa cuminsa slijp 
e cerebro ya cu e proximo bataya 
ta na caminda muy pronto den fin 
di april! 

E soppi ta bay candela...yegaaaa! 

Aruba lo ta presente 

den e campeonato World 
Junior Tennis Competition 
na El Salvador 


E DIANAN 11 pa 16 di maart lo tuma luga na E1 
Salvador e Junior Tennis Competition cu ta cay bou 
auspicio di COTECC y ITF. 

E federacion Arubano di tennis, A.L.T.B. tambe lo 
manda un delegacion di Aruba, e biaha aki un seleccion 
femenino. Aruba lo wordo representa pa Kayla 
Solagnier, Jelsyvette Croes y Danna Nunez. E seleccion 
lo wordo acompaña pa entrenador Jonathan Goitia. 



Aña pasa, e seleccion femenino a haci su debut den e 
competencia di WJTC mientras e aña aki lo midi forsa 
un bes mas contra e mihonan di e region di America 
Central y Caribe. 

Den 2015, e deporte di tennis a conoce un tremendo 
aña unda a logra gana e torneo di Davis Cup Junior na 
El Salvador den e categoria masculino hubenil. Tambe 
nos muchanan a haci un super bon papel den e Wold 
Junior Tennis Competition na Republica Dominicana. 
Por ultimo den e Junior Davis Cup na Merca, Aruba 
a enfrenta e mihonan di Merca, Canada y Mexico, 
aki tambe nos hungadonan a sa na gana e respet y 
admiracion di nan contrincantenan. 

Un danki sigur na Lotto, e Loteria di Aruba pa medio 
di Comision di Subsidio cu a subsidia e biahe di e 
delegacion di tennis pa e campeonato Junior Tennis 
Competition na El Salvador. 



Boston Red 
Sox a firma un 
contrato cu Xander 
Bogaerts pa un 
bon suma 


XANDER Bogaerts, hungador estalar di Boston Red 
Sox a haya un contrato di un aña razon di $ 650.500, = 
pa proximo temporada. Esaki ta mas di loke cu 
Bogaerts tabata gana, sigur como 100 mil dolar mas. 
Esaki ta demostra cu Boston tin masha confianza den 
Xander Bogaerts, pa ofrece mas di loke el a gana nan 
salario den ultimo temporada. 

SPORT VERENIGING 

UNIVERSAL 


POS CHIQUITO 


Directiva SV Universal 
ta informa ken ta 
autorisa pa pidi 
donacion pa e dub 


DIRECTIVA di SV Universal kier informa 
comercio y comunidad en general pa tene 
debido cuenta cu personanan cu ta pasa 
pidi donacion den number di e organisacion 
deportivo di Pos Chiquito, Sabana Basora y 
Bisindario, SV Universal. 


comunidad y comercio pa contribucion 
y donacion. Lamentablemente durante 
cu ta busca e apoyo aki a bin tende cu 
tin personanan cu a acerca comercio den 
nomber di SV Universal, pero cu no ta 
autorisa pa haci esaki. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Dios ta amor.... y amor ta Dios, 
Maske mi no ta na e mundo aki mas, 
tur dia lo mi ta banda di boso curazon, 
Mi ta alaba bo Dios pa tur bo obranan" 
Salmo 33 


Cu tristeza den nos curason nos ta participa fayecimento di: 



Richard Eduard Jacobs 

^29-09-1946 t06-03-2016 


Acto di entiero ta tuma lugar diasabra 12 di maart 2016 na 
misa Birgen di Fatima na Dakota di 2'or pa 4'or di atardi, 
despues lo Sali pa Santana catolico na Playa. 

Adres pa condolencia: Aurora Funeral Home, diabierna 11 di 
maart 2016 di 7'or pa 9'or di anochi. 

Cumana 76 
l Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Den luna di januari ultimo un directiva nobo 
pa SV Universal a wordo eligi durante un 
reunion general. 

E personanan cu a keda scogi ta: Maritza 
Maduro (Presidente); Garrick Lacle (Vice 
Presidente); MyriamTonk-Croes (Tesorera); 
Maritza Luidens (Secretaria); Catharina 
Croes (Comisario y Club Manager); Tristan 
Vermeulen (Sport Coordinator) y Astrid 
Arcaya (Activities Coordinator). 

Den preparacion pa celebracion di Dia 
di Himno y Bandera y otro actividadnan, 
miembronan di directiva a bin ta acerca 


Directiva kier informa tur hende cu e 
uniconan cu por haci peticion pa donacion 
of apoyo na e club ta un di su miembronan 
di directiva ariba menciona. Nan lo presenta 
cu un identificacion y un carta firma dor di 
Presidente di e club sra. Maritza Maduro of 
e Vice Presidente Garrick Lacle. 

SV Universal ta spera di por a aclaria esaki 
y cu ta pidi comunidad y comercio pa sigui 
coopera cu e club cu su directiva ta trahando 
duro pa lanta e organisacion aki y lag’e traha 
na bienestar di su ekipo, miembronan y e 
bario en general. 


A fayece inesperadamente 



Sra. PetraArina Dijkhoff Geerman 

Mihor conoci como" Ina" 

*21 -10-194 -t 06-03-2016 

Acto di entiero lo tuma lugar diabierne 11 di maart 2016 na 
Sala di ReinoTestigo di Jehova na Bubali 5F di 2'or pa 4'or di 
atardi y despues pa Santana Central Sabana basora. 
Adres di condolencia lo ta na Aurora Funeral Home diahuebs 
10 di maart 2016 di 7'or pa 9'or di anochi 




X' Cumana 76 

Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi wardador, mi'n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 


Cu inmenso tristeza na nos curazon, pero conforme cu 
boluntad di Dios nos ta participa fayecimento di: 



Nelys Boasman-Bovea 

*26-05-1958 - 108-03-2016 


Acto di entiero lo wordo anuncia despues. 

Cumana 76 
/ Oranjestad,Aruba 
Tel: 588-6699 
Fax: 588-6698 
1 Cel: 593-0857/560-1403 


Señor ta mi wardador, mi'n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 

Cu inmenso tristeza na nos curazon, pero conforme cu 
boluntad di Dios nos ta participa fayecimento di: 



Carmen Susana Koolman 

*11-03-1958 - t08-03-2016 
Acto di entiero lo wordo anuncia despues. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857 / 560-1403 


Lagrima y flornan por seca, pero Mami su recuerdonan 
y tur loke Mami a haci y siña nos, lo keda graba pa 
semper den nos mente y curason. 

Cu inmenso tristesa den nos curason, 
pero conforme cu e boluntad di Dios 
nos ta anuncia fayecimento di: 




Jacinta Maria Kelly - Kock 

Mihor conoci como"Choinda" 

^26-06-1951 101-03-2016 

Su esposo stima: Elio (Eddy) Kelly 

Yiunan stima: Jasmine Kelly y Pablo Croeze 
Angelique y Maikel Perez y Bartola 
Eurvin Kellyy Lili Krozendijk 

Nieta(o)nan stima: Victoria (Toya) Kelly 
Eurvin (Vivi) Kelly 
Xavier (Xavito) Kelly 
Sarah (Sarita) Geerman 

Rumanan: t Bito Kockyyiunan 

Linda y Dolfi Maduro y fam 
t Felow Kock 

Sra vuida Elvia Henricus y fam 

Donni Kockyyiu 

t Win Kocky yiu 

Eda Kockyyiu 

Judith y Clayde Lade y fam 

Dichi y Graceyfam 

Sway cuñanan: 

Rita y t Buchi Ladeyfam 
Jani Kellyyfam 
Miano y Chenta Kelly y fam 
Eric Kelly y Anita Tong y fam 

Mescoscu yiunan: 

Feliz Kelly 

Marjay Fedi Croesyfam 
Glenda y Bernando Nuñez y fam 

Ihanan: Emely van Romondt y Kenneth Kelly 

Mama di su nieto(a): Dalgys Montalvo 

Amiga nan di cas: Rafaela y fam, Aida y famia, Livia y fam, Lena 

y famia 

Subrina(o)nan: Giovanni Kock, Giancarlo Kock, Omar y Nohora 
Maduro, David y Krismar Maduro, Karen y Eddison Mademilia, 
Kirsten y Minguelito Conquet, Nick van Kimmenade, Shureima 
Wernet, Lizmaury Kocky Leandro Perez, Kathy y Josue Kelly, 
Joseph Lade, Rebecca Kock, Rosecianne Kocky Rexylaine 
Kock. 

Harold y Jane, Giovanni y Sulaika, Echi, Kenneth y Gisela, 
Julienne y Dustin, Rachella, Jairo, Rodney y Arcelys, Nathalie y 
Popy, Emely y Michael Leo, Emile y Magaly, Dyami y Mya, 
Dylan. 


Ta invita demas famia, conocirnan, primo/a nan y bisiñanan pa 
asisti na e acto di despedida cu lo tuma lugar Diaranson 9 di 
Maart 2016 for di 2or - 4or di atardi na Aurora Funeral Home. 
Despues lo wordo crema den seno familiar. 

Condondolencia lo tuma lugar riba Diamars 8 di Maart for di 
7or - 9or di anochi, na Aurora Funeral Home. 

Nos ta pidi nos disculpa si den nos tristesa nos por a lubida 
algun persona. 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857 / 560-1403 


Señor ta mi wardador, lo mi no tin falta di nada. 

Salmo: 23 

A fayese inesperadamente nos kerido esposo, tata, yiu, ruman: 



Rayme Amado Reginald 
Bernier-Raphaela 

Mihor conoci como" Ray"of"Crazy" 

(Hulp Chauffeur di Taxi 156) 

*13-09-1969 -tl 8-02-2016 

Na nomber di su 

Señora: Montra A. Bernier-Conliffe 

Yuinan: Rahsean Bernier-Hulanda 

Meliyah Bernier-USA 
Mayornan:Esther Raphaela 

Raymond & Heather-Bernier 
Tata di criansa: Miguel Clement (Anchie) 

Mama di su yui homber na Hulanda: Anoushka Hose 

Madrina: Frida Wester 

Padrino: Angel Raphaela 

Rumannan: Judith Haddocks y fam - Hulanda 

Edsel Raphaela y ZulayTromp y famia 
Lionel Raphaela y Marelyn Martijn y famia 
Rumannan di criansa: Ayanna Reese Watson y famia 
Stephanie Reese 
Leslie Reese y famia -USA 
Suegronan: Richard & Ingrid Conliffe-Easton 
Cuñanan: Harvey Conliffe 
Fabian Conliffe 

Tantanan yTionan: Atlyn Raphaela y famia -Hulanda 
Albina Raphaela y yiunan -SXM 
Minelvia Raphaela y yiunan - Curacao 
Marlene Clemencia-Raphaela y famia 
Angel y Amarelys Everts-Raphaela y famia 
Adi y Lourdes Raphaela-Winterdaal y famia 
Alvin y Anita Raphaela-Karthuis y famia 
Theo Bernier y famia- California 
Victor Curlingford y famia- SXM 
Peter Berniery famia - UK 
Christepher Bernier y famia- UK 
David Berniery famia- UK 
Eunice Bernier y famia-UK 
Tiograndi: Edwin Bautisma 
Manera Famia: Shirley Ashby 
Winston Ashby 
Lloyd Baptiste 
Octavio Arrindell 
Christino Hazel 
Wawi Lake 
Norben Santiago 
Sergio Salas 

Primo y primanan, amigo y amiganan mucho pa mensiona, 
amigonan Taxistanan. 

Demas famianan: Raphaela, Bernier, Conliffe, Patterson, 
Ramanzan, Fransisca, Clemencia, Everts, Winterdaal, Karthuis, 
Wernet, Mardenborouch, Luidens, Coco, Abath, Leito, Ansano, 
Winklaar, Henrique, Paulina, Haddocks, Hose, Rama, Curling- 
ford, Ashby, Bautisma, Lispier, Arindell, Stephens, Olbino, 
Gums, Phillips, Richardson, Lake, York, Violenus, Nathan, 
Henrietta,Thompson. 

Nos ta pidi nos disculpa si den nos tristesa nos por a lubida un 
of otrofamia. 

Adress pa condolencia: Aurora Funeral Home diabierna 11 
maart 2016 for di 7'or pa 9'or di anochi. 

Ta invita pa asisti na e acto di entiero cual lo ta tuma lugar 
diasabra 12 maart 2016 pa 4'or di atardi na Aurora Funeral 
Home, e restonan mortal lo ta reposa for di 2'or na Aurora 
Funeral Home, despues lo Sali pa Santana Central di Sabana 
Basora. 

Nos lo bai tin un box disponible na Aurora pa un donacion lo 
wordoaprecia. 






Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Dios ta amor.... y amor ta Dios, 
Maske mi no ta na e mundo aki mas, 
tur dia lo mi ta banda di boso curazon, 
Mi ta alaba bo Dios pa tur bo obranan" 
Salmo 33 


A fayece cristianamente: 



Teresita Alfonsa Tromp 

Vda. di: t Isaac R. Martinus 
Mihor conoci como"Trees" 

^02-08-1951 -105-03-2016 

Su mama : t Petra C.Tromp-Wolff 
Su tata : t Pedro BenedictoTromp 
Su yuinan : Allan Gregory y Wanda Martinus-Hellemans 
Ike Reginald Martinus 
Michael Martinus 
Mescoscuyui: Anthony Martinus 
Arnold Martinus 
Nietonan : Jahkari 
Fester 
Iksel 
Aaron 
Arjean 

Rumannan: DianaTrompy famia 

Maria y Willem v. Vugt-Tromp y famia 

Nicolasa Tromp y famia 

Alberta Tomp y famia 

Rosa Tromp y famia 

AnnaTromp y famia 

Carmen Tromp y famia 

Filomena y Maikel Maduro-Tromp y famia 

Juan y YolandaTromp-Figaroa y famia 

Thea Tromp y famia 

Victor y Eda Tromp-Morales y famia 

Rena y Randy Ridderstap-Tromp y famia 

Swa y cuñanan: Virgilio (Efi) Martinus y famia 
Mario (Chomai) Martinus y famia 
Clea Tromp-Martinus y famia 
Adeleida (Betty) Martinusy famia 
Yvonne Martinus y famia 
Sarita Martinusy famia 
Balbina (Pina) Martinus y famia 

Mama di su nieto Iksel: Mayra Figaroa 

Sobrino(a)nan, primo(a)nan. 

Su amigo especial: Dodo Faro y famia 

Su ihanan: SheilaTromp 
Amber Salazar 

Su tantanan : Johanna Werleman y famia 
Maria Perezyfamia 
Theresita Khalil y famia 

Su omonan : Thomas Wolff y famia 
VictorTromp y famia 
Antonio tromp y famia 

Tur su clientenan di cosemento 
Su conocirnan : Sr. Felix y Angelique / Impex 

Demas famia na : Aruba, Hulanda, Merca, Costa Rica y Belgica 
Martinus,Tromp, Wolff, Figaroa, van Vugt, van Tholen, Maduro, 
Keulen, Salazar, Morales, Ridderstaat, Dania, Alders, Werleman, 
Hellemans, Faro, Khalil, Perez, Kelly, Gei, Flanegin, Petrochi. 

Entiero lo tuma lugar diabierne 11 di maart di 9'or pa 11 'or na 
Misa Sta Anna na Noord y despues pa Santana Catolico na 
Noord 


Anochi di condolencia lo ta na Aurora Funeral Home diahuebs 
10 di maart di 7'or pa 9'or di anochi. 

Enbes di flor of krans lo tin un box desponibel pa donacion pa 
Edmund Harms Kankerfonds 


Nos disculpa si den nos tristesa nos por a lubida cualkier 
familiarnan. 

Cumana 76 
Oranjestad,Aruba 


Tel: 588-6699 
Fax: 588-6698 
Cel : 593-0857/560-1403 


It is with profound sadness we announce the passing of our 
beloved husband, father, grandfather, great grandfather, uncle 
and friend: 



Mr. Henrique H. Curiingford 

Better known as Henry 
Sunrise: January 13,1922 
Sunset: March 05, 2016 


Left to mourn are: 

His wife: Rosalia Curlingford (deceased) 

Daughters: Bernadine and Lucien van Hootegem-Curlingford 
(Aruba) 

Angelica Curlingford(SXM), 

Caluda & Nestro Poulina-Curlingford (Aruba) 



0 pu*tenat dnemdtotut 


Cuniana #44 


Tel: 586-4444 / 733-2906 


E: royalfunei r alhome@hatmaiLconi / 593-0857 / 731-5847 


"No tene miedo, pasobra mi ta ku bo, 

No wak asina spanta, pasobra Ami ta bo Dios" 
Isaias 41:10 


Cu inmenso tristeza na nos curason nos ta participa 
fayecimento di: 



Virgilio Kock 


Sons: Rudolf Curlingford & Alma Tip (Netherlands) 

Orlando & Marga Curlingford-Teuling (Netherlands) 

Grand Children: Patrick & Murvin Priest, Sharmilla Muller, 
Sharon, Faye & Angelo Arnell, Igmar, Ivan and Indra Poulina, 
Gwen Curlingford, Kevin & Fallony Curlingford, Kiturah & 
Marcel Krozendijk-Curlingford, Denise Kortland 

Great Grand Children: Saphara & AhnaLee Krozendijk, J 'Amari 
de Groote, D'Vine Curlingford, Victoria Muller. 

Aunts: Eunice Richardson, Babydoll Richardson (deceased) 
Nephews: Victor Curlingford & fam (SXM), Raymond Bernier & 
fam (USA), Theodore Bernier & fam (USA)Kenneth /Carty & 
fam, Leonardo Carty & fam. 


ex-Diputado Obras Publico 
ex-miembro di Staten di Antias 
ex-miembro di Eilandsraad 
ex- Ajd. Director di D.O.W. 
ex-lidery presidente P.P.A. 
ex-Commissario Banco Central Antias 
ex-Presidente Volkskredietbank 
ex-Miembro/Directiva Stichting Schouwburg 
Tesorero Fundacion Monumento Juancho Irausquin 
Tesorero Movimiento Patriotico Arubano 


Nieces: Patsy Carty (AUA),Lorna , Debbie & Helena Carty 
Cousins: Countess Rey (AXA), Belto Richardson & fam, Wilmoth 
Guillaume Gumbs (USA), many other nieces & nephews too 
numerous to mention. 


Tata: 

tValerio (Yuchi) Kock 
tBertha (Ambika) Geerman 


Special Friends: Sylvia Carty, Briezen family (neighbour), Carlos 
Violenus, Franklin Brison 

Close neighbours: Henry Dedier & family, the Webb family, the 
Morris family, the lllis/Brown family and the Briezen family. 

He was related to the Curlingford, Bernier, Arrindell, van 
Hootegem, Poulina, Priest, Rey, Richardson, Gumbs, Arndell, 
Bute, Flanders, Brill, Fortuno, Emmanuel and Violenus families 

If by chance we have forgotten any one in our time of 
berievement, please know that this was an oversight and not 
intentionally done. 

There will be viewing at the Aurora Funeral Home, Monday 
March 14th 2016 from 7 to 9 pm. 

Internment will be held on Tuesday March 15th 2016 at the 
Santa Theresita Church from 2 to 4 pm then he will be laid to 
rest in the catholic cemetary in San Nicolas. 


Gumana #44 
E: royalfur»eralhome@hotmaiLcom 

Tel: 586-4444 / 733-2906 
/ 593-0857 / 731-5847 


Mi Dios, mi Señor, mi Salbador. 

Cu Bo amor infinito tene'mi den Bo brasa. Ya no tin 
scuridad. 

Unicamente Bo Luz briyando. 


Cu hopi tristeza pero conforme cu boluntad di Dios, 
nos ta participa fayecimento di: 



Sra. Zenovia Werieman 

Mihor conoci como "Noba" 
*29-10-1934 - T06-03-2016 


Acto di entiero lo wordo anuncia despues. 


Na nomber di su: 

Rumannan: 

Franky y Shannon Kock-Truman 
Hemmy Kock 

Albert y Mary Kock-Mireles 
tHellen Kock 
tRaymond Singh 
Desmond y Nica Singh-Slater 

Sobriono/anan: 

tEric, Lysina, Giovanni, Marlene, Anil, Stanley, Dorothy, 
Amanda, Arien, Bryan, Ryan, Prince, Helen, Derrick, 
Maikel. 

Tanta y omonan: 

Virginia (Ina) Geerman 
tJuan Geerman 
tRegina Geerman 
Carmen Franken-Geerman 
Elsa Angela-Geerman 
Rosa Geerman. 
tSelpha Luydens- Geerman, 
tJacobo Geerman, 
tClarita Coutinho-Geerman, 
tDominico Geerman, 
tMario Geerman, 
tArturo Geerman. 

Primo y primanan, ihanan, comer y compernan y 
demasfamia: 

Kock, Geerman, Singh, Maduro, Franken, Luydens, 
Countinho, Oduber. 

Ta invita pa acto di despedida cu lo tuma lugar 
diabierna 11 di maart 2016 na Kapel Emanuel na San 
Nicolaas di 2'or pa 4'or di atardi. 

Despues cremacion lo tuma lugar den seno familiar. 

Adres pa condolencia: Royal Funeral Home, diahuebs 
10 di maart 2016 di 6'or pa 9'or di anochi. 

Enbez di manda flor of krans nos lo aprecia un 
donashon pa Kapel Emanuel. 

Cumana #44 ^ Tel: 586-4444 / 733-2906 

E: royalfuneralhome@hotmail.com / 593-0857 / 731-5847 

"Dios ta amor... y amorta Dios, 

Maske mi no ta na e mundo aki, tur dia lo mi ta banda 
Di boso curazon, mi por stens di loke Señor ta hasi" 
Salmo33 

Cu inmenso tristeza na nos curason nos ta participa 
fayecimento di: 


Virgilio Kock 

*29-11-1939 - +06-03-2016 

ex-Diputado Obras Publico 
ex-miembro di Staten di Antias 
ex-miembro di Eilandsraad 
ex- Ajd. Director di D.O.W. 
ex-lider y presidente P.P.A. 
ex-Commissario Banco Central Antias 
ex-PresidenteVolkskredietbank 
ex-Miembro/Directiva Stichting Schouwburg 
Tesorero Fundacion Monumento Juancho Irausquin 
Tesorero Movimiento Patriotico Arubano 

Na nomberdi su: 

Yiunan: 

Yvonne y Harold Webb-Kock 
Monica Kock 

René y Kristoff Botha-Kock 
Diamanta Kocky Claudio Menegatti 
Yngrid Virginia y Rolando Primera-Kock 

Nieta/o: 

MiarkaWebb 
Raphaella Webb 
Gabriella Arends 
Elizabeth Arends 
AnaYngrid Primera-Kock 
Alejandro Primera-Kock 
Ricardo Primera-Kock 

Mama di su yiunan: 

RietTimmerman-Elvers 
Florence Liesdek 
YngridYagua 

Demas famia: Kock, Webb, Arends, Botha, Menegatti, 
Primera 

Ta invita pa acto di despedida cu lo tuma lugar 
diabierna 11 di maart 2016 na Kapel Emanuel na San 
Nicolaas di 2'or pa 4'or di atardi. 

Despues cremacion lo tuma lugar den seno familiar. 

Adres pa condolencia: Royal Funeral Home, diahuebs 
10 di maart 2016 di 6'or pa 9'or di anochi. 

Enbez di manda flor of krans nos lo aprecia un 
donashon pa Kapel Emanuel. 




























































